Astmaatikon suu kuntoon! - Kansanterveys\nAstmaatikon suu kuntoon!\nEtusivu » Allergia ja astma » Astmaatikon suu kuntoon!\nAstma on krooninen keuhkosairaus, joka vaikuttaa koko kehon – myös suun kuntoon. Hyvä asia on, että suun kuntoon voi kuitenkin jokainen itse vaikuttaa.\n💡Tiesitkö: Suomessa noin 6–8 % aikuisista sairastaa astmaa ja siihen voi sairastua missä iässä tahansa.\n– Määrät eivät ole juuri muuttuneet viime vuosina. Allergiat ovat kuitenkin yleisiä, mikä lisää astmariskiä, kertoo sisätautien ja keuhkosairauksien erikoislääkäri, allergologi Timo Helin.\nMitä ongelmia astmaatikolla on suun ja nielun alueella?\n– Astmaatikoilla on 2–2,5-kertainen kariesriski, eli astmaatikon suussa ei-toivotut plakkia ja myös ientulehduksia aiheuttavat bakteerilajit lisääntyvät helposti. Nämä suun infektiot voivat myös pahentaa astmaa. Lääkkeet vaikuttavat suun mikrobiston tasapainoon. Suun terveydestä huolehtiminen onkin erityisen tärkeää ja säännölliset hammaslääkärillä käynnit suositeltavia.\nMiten astmalääkkeet vaikuttavat suun kuntoon?\n– Yleensä astmalääkitys on hyvin siedettyä, mutta kortisonilla on myös epäedullisia vaikutuksia, esimerkiksi äänen käheytyminen on yleistä. Kortisonisuihkeet voivat aiheuttaa myös hiivan kasvua suun ja nielun limakalvoilla, joka näkyy valkoisina hiivapesäkkeinä ja aiheuttaa epämiellyttävän tunteen. Myös kuivan suun ongelmaa esiintyy erityisesti keuhkoahtaumatautia sairastavilla, joka nostaa hiivan esiintymisen riskiä. Kariesriski johtuu ei-toivottujen bakteerien osuuden lisääntymisestä suun normaalissa mikrobistossa.\nMiten omahoidolla voi itse vaikuttaa suun kuntoon?\n– Tupakoinnin lopettaminen, säännöllinen lääkkeiden käyttö ohjeiden mukaan, säännölliset hammaslääkärikäynnit ja hyvä suun omahoito. Astmaatikoilla on myös ylipainoriski, johon kannattaa kiinnittää huomiota ravinnon ja liikunnan kautta.\nAnnika Mäyrä, [email protected]


Viron talousromahdus hyödyttää suomalaisia - Kotimaa - Uutiset - MTV.fi\nJulkaistu 21.07.2009 21:26\nTyöttömyys koettelee myös Viroa. Siellä työttömyys on vuoden aikana kolminkertaistunut, ja maassa puhutaan jo massatyöttömyydestä. Vaikka jo nyt liki viidennes kansasta on työttömänä, ensi vuodesta odotetaan vieläkin vaikeampaa.\nMonien mielestä valtio puuttui talousromahdukseen liian myöhään. Tilannetta tukaloittaa se, että valtio on esimerkiksi leikannut palkkoja ja nostanut arvonlisäveroa. Niin Viron kuin koko Baltian romahdus saattaa luoda kuitenkin suomalaisille uusia mahdollisuuksia.\nSuomalaiseestiläisen kauppakamarin puheenjohtajan Pasi Harttusen mukaan suomalaisten kiinnostus Baltiaan on jo heräilemässä:- Täällä on järkevän hintasia kohteita, kiinteistöjä ja hankkeita, Harttunen kertoo. Devalvaatio eli Viron kruunun heikentäminen suhteessa euroon ja dollariin vauhdittaisi suomalaisten bisneksiä naapuriin entisestään. Devalvaatio ei ole kuitenkaan suomalaisasiantuntijan mielestä todennäköinen.Harttunen uskoo, että talouden syöksykierre hidastuu ensi vuonna. Katso Aino Huilajan raportti Tallinnasta (Kymmenen uutiset 21.7.2009)


Chelsea kärsii tällä hetkellä kahden tähtipelaajan vajauksesta Deigo Costan pelikiellon ja Cesc Fabregasin loukkaantumisen vuoksi. Sairastuvalta kantautuu kuitenkin lohduttavia uutisia, sillä Fabregasin uskotaan pelaavan kokoonpanoon keskiviikkona, kun Everton vierailee Stamford Bridgellä. ”Uskon, että hän pystyy pelaamaan keskiviikkona. Lauantaina halusimme vielä lepuuttaa häntä, sillä emme halunneet riskeeta kahta pelaajaa yhtä aikaa,” Mourinho kertoi. Chelsea-manageri…\nChelsean tuorein hankinta Juan Cuadrado ei olisi juuri iloisempi olla antaessaan ensimmäisiä lausuntoja Stamford Bridgella. 26-vuotias kolumbian maajoukkuepelaaja liittyi Chelsean miehistöön virallisesti eilisiltana ja paljasti Jose Mourinholla olleen iso vaikutus päätökseen jättää Serie A taakse. Fiorentinaa edustanut Cuadrado linkitettiin Manchester Unitediin ja Barcelonaan aiemmin, mutta nyt hän paljasti miksi päätti valita Chelsean. -…\nValioliigan suurimmat siirrot\ntiistai, 03 helmikuu 2015 01:33\nTammikuun siirtoikkunan umpeutuessa SkySport kasasi yhteen tammikuun suurimmat siirrot.1) Juan Cuadrado - Fieorentinasta ChelseaanValioliigan kärjessä majaileva Chelsea vahvisti joukkojaan nappaamalla kolumbialaisen Juan Cuadradon 27 miljoonalla punnalla2) Wilfried Bony - Swanseasta Manchester CityynManchester City vahvisti hyökkäyskalustoaan tekemällä sopimuksen vuoden 2014 tehoikkaimman maalintekijän, Wilfried Bonyn kanssa. Hintaa siirrolle kertyi peräti 25 miljoonaa. 3) Andre Schurrle…\nChelsea-hyökkääjä Didier Drogba vahvisti pelaavansa seurassa vielä ensi kaudella. Drogba on saanut taistella peliajasta tällä kaudella ja hänen sopimuksensa umpeutuu ensi kesänä, mutta jatkosopimus on hyökkääjän itsensä mukaan tuloillaan.Norsunluurannikkolaisen on huhuttu siirtyvän MLS:ään ensi kaudeksi, mutta Drogba on ilmaissut halunsa jäädä Jose Mourinhon ja Chelsean kanssa.”Tottakai haluaisin saada enemmän peliaikaa, mutta en ole…\nLontoolaisseura koki kovan iskun, kun Valioliigan maalipörssiä johtava Diego Costa sai kolmen ottelun pelikiellon toilailuistaan. Tämä tarkoittaa sitä, että lontoolaiset joutuvat kohtaamaan lauantaisessa Valioliigan kärkimatsissa Manchester Cityn ilman ykköstykkiään. Englannin jalkapalloliitto julkisti tänään, että riippumaton kurinpitoelin on rankaissut Costaa, kun tämä talloi tahallisen näköisesti Liverpoolin Emre Canin nilkan päälle tiistain Liigacupin ottelussa. Chelsea…\nChelsea-manageri haluaisi nähdä Zlatan ibrahimovicin alaisuudessaan, kun ruotsalainen pohtii jatkoaan Pariisissa. Maailman parhaisiin hyökkääjiin lukeutuva ruotsalainen on joutunut päävalmentaja Laurent Blancin suurennuslasin alle Paris Saint-Germainissa ja kaksikon välien huhutaan rakoilevan. Tämä tarkoittaa sitä, että Zlatan on ruvennut punnitsemaan jatkoansa seurassa vakavasti. - Tällä hetkellä hän pysyy PSG:ssä, agentti Mino Raiola vakuutti. - Hänella…\nChelsea teki ensimmäisen hankintansa\nChelsea on vihdoin viimeistellyt havittelemansa siirron Fiorentinan kanssa laituri Juan Cuadradosta. The Timesin mukaan Valioliigan kärkiseura on sitoutunut ostamaan kolumbialaisen 35 miljoonan euron siirtosummalla. Fiorentina on ollut jääräpäinen hintapyyntönsä kanssa, mutta tällä kertaa se näytti kannattavan 26-vuotiaan Cuadradon kohdalla. Chelsea maksaa 30 miljoonaa euroa suoraan ja loput viisi miljoonaa bonuksina tulevaisuudessa suoritusten mukaan.…\nSekä Cesc Fabregas, Filipe Luis että Branislav Ivanovic saattavat olla poissa Chelsean kokoonpanosta, kun se kohtaa lauantaina kotonaan Manchester Cityn. Manageri Jose Mourinho ei suostunut vielä suoraan julistamaan kenenkään edellä mainitun poissaoloa, mutta myönsi tilanteen olevan lontoolaisten kannalta heikko. - Branislav pystyi pelaamaan pelin loppuun asti. Fabregas ja Filipe eivät. Filipellä on ongelmia…\nChelsea ja Liverpool ratkaisivat Liigacupin ensimmäisen finaalipaikan kohtalon tiistaina välierien toisessa osaottelussa Stamford Bridgella. Avausosassa Liverpool oli selkeästi parempi osapuoli, mutta heikko viimeistely jätti Poolin 1-1-tasatulokseen kotiyleisönsä edessä. Tälläkin kertaa varsinainen peliaika päättyi tasatulokseen, sillä hyvistäkin paikoista huolimatta kumpikaan joukkue ei onnistunut maalinteossa. Näin edettiin jatkoajalle. Jatkoajan aluksi pallo saatiin vihdoin maaliin. Chelsea…


Piipahdimme parissa näyttelyssä Saarijärvellä ja Suonenjoella. Saarijärvellä tuomaroimassa oli Paavo Mattila ja mukana meillä sisarukset Tahvo & Helinä. Itselle sattuneen mokan ja haverin johdosta kehissä meillä piipahti koirieni kanssa ihana Mona jonka kanssa treffattiin joskus loska aikaan näyttely treenien puitteissa. Taitava junnuhandleri tyttö hoiti homman hienosti hyvin pienellä treenillä. -Kiitos paljon, toivottavasti saan vaivata toistekin esitys avun tarpeessa!?\nSaarijärvi Kr 24.7.17 Paavo Mattila: VAL ERI1. PU4.\n"Kaunis uros jolla erittäin hyvä pää. Hyvä ilme. Erittäin hyvät korvat. kaunis kaula. Sopusuhtainen runko. Hyvä asentoiset raajat. Hännänkiinitys voisi olla hieman korkeammalla. Hyvä turkki & liikkeet. Ripaus enemmän urosmaisuutta tekisi koirasta vieläkin paremman."\nSaarijärvi Kr 24.7.17 Paavo Mattila VAL ERI 1.\n"Hyvin rakentunut narttu, joka voisi esiintyä reippaamin. Kaunisilmeinen pää, jossa hieman voimakas otsa. Kaunis kaula. Erittäin hyvä runko. Hyväasentoiset raajat. Turkki ei ihan parhaimmillaan. Häntä voisi noista liikkeessä paremmin. Liikkuu hyvin. Ei parhaimmillaan tänään"\n-kiva päivä aurinkoisessa säässä ja huikean hauskassa seurassa -kiitos kaikille!\nSeuraavan viikonlopun suunta oli Suonenjoelle jossa tuomarina toimi Hannu Talvi ja mukana Tahvo, Helinä ja Ukko. Jalalla uskalsin jo pistää juoksuksi ja mukaan saimme näyttely seuraksi Päivin kera Saanan (U.Vieno-Peikko) ja Hillan (Hännänhuiskeen Fantastinen Hymni) sekä treffasimme Riinaa kera Lukan (Ukon poika H. Loitsu) ja sen poikaa Romia (Meikäläisen Sadetuisku).\nRomi aloitti urakan ollen erinomainen junnujen 2. ja iskä Luka avoimien erittäin hyvä 2. niiden perään kipaisi Tahvo valioiden erinomaisen 1. ja siitä sitten Ukko veteraanien erinomainen 1. saaden SA:n. Ukko jatkoi parasuros kehään ollen 3. ja lopulta päihitti veteraani leidin ollen rodun paras veteraani jatkaen kunniakierrokselle veteraani bis-kehään.\nSitten oli vuorossa pörröneidot ja ekana meidän tiimistä Päivin Hilla joka pinkaisi nuorten erinomaisen 1. Siitä sitten Saana avoimen erinomaiseksi ykköseksi kera SA:n jatkaen paras narttu kehään ja siskolikka Helinän kanssa kipitettiin valioissa 3. saaden SA joten loppu kehään molemmat siskokset. Helinä sijoittautui 4. ja voittajaa pidettiin jännityksessä juoksuttamalla viimeistä paria ympäri ja ympäri -voiton vei lopulta ihana Ruusa (Miskajasmin Ruustiina) ja joka lopulta oli myös RYP4. -Onnea Tiina & Ruusa, mutta sitten mistä meidän riemu repesi se oli meidän "oma"tyttö Saana kun tuli toiseksi ja nappasi ekan sertinsä ja kävipä vielä niin että vara-serti tupsahti siskolikalle Helinälle. -kylläpä hymyiltiin kilpaa auringon kanssa! -eli varsin erinomainen näyttelypäivä! Onnea vielä Päivi ja Saana ja kiitos kyläilystä!\nSeuraavat haasteet onkin sitten vähän etelämpänä kohta nääs reissataan Liettuaan -pitäkäähän peukkuja!\n1. elo, 2017


Mokka, Miisa; Minkkinen, Mira (2016)\nTämä syventävien opintojen kirjallisuuteen perustuva työ on katsaus neuropaattiseen kipuun ja siitä kärsivään potilaaseen terveydenhuollossa. Työ etenee loogisesti kivun teoriasta potilaan kohtaamiseen vastaanotolla ja lopulta itse kivun hoitoon.\nFysiologisen kivun piirteitä esitellään hermoston eri tasoilla. Anterolateraalisen kipuradan kulkua kuvaillaan periferiasta keskushermostoon. Myös tällä välillä toimivia hermosäietyyppejä esitellään tarkemmin. Kipua välittäviä välittäjäaineita on runsaasti. Perifeerisiä ja keskushermostotasolla signaalia välittäviä aineita käsitellään omissa kappaleissaan. Kivun keskushermostollinen säätely on monimutkainen ja jatkuvasti tutkimisen kohteena oleva aihe, joka tässä syventävässä työssä on lähinnä mainintana. Neuropaattisen kivun kehittymiseen vaikuttaa moninainen joukko erilaisia patofysiologisia mekanismeja. Ne voidaan jaotella esimerkiksi muutoksen kohteena olevan hermoradan kohdan sijainnin mukaan. Muutoksia voi tapahtua koko hermoradan pituudella - perifeerisissä hermoissa, ganglioissa, selkäytimessä tai aivoissa.\nKipupotilaan tutkiminen -osuus käsittelee potilaan kohtaamista vastaanotolla. Anamneesin ja statuksen ottaminen kuvataan perusteellisesti ja lukijan työkaluiksi on tarjolla myös erilaisia muistilistoja ja taulukoita vastaanottotilanteen avuksi. Myös neuropaattiseen kipuun liittyvät termit ovat esiteltynä omassa taulukossaan.\nKivun tutkimiseen liittyvät kuvantamismenetelmät ovat esitelty omissa kappaleissaan. Varsinkin ENMG-tutkimus on hyvin yleinen hermovaurioita tutkittaessa käytettävä menetelmä ja se on hyvä apuväline jo avoterveydenhuollossa. ENMG-tutkimukseen liittyvät termit ja periaatteet on käyty läpi niin taulukoituina kuin tarkemmin selitettyinäkin sillä tasolla, jolla avoterveydenhuollossa toimivan lääkärin ne tulisi ymmärtää.\nNeuropaattisen kivun hoito tuottaa harvoin potilaan toivomaa tulosta. Kivunlievitystaso vähenee yleensä lääkehoidolla parhaimmillaankin vain noin puolella. Hoito -osiossa käsitelläänkin hoitomenetelmien lisäksi potilaan oikeanlaista kohtaamista ja luottamuksen syntymistä potilaskontaktissa. Neuropaattisen kivun hoidossa käytettävät lääkkeet ovat vaikutusmekanismeiltaan hyvin erilaisia. Tässä työssä käsitellään käytetyimpiä lääkkeitä eli masennuslääkkeitä, epilepsialääkkeitä ja opioideja. Iholle annosteltavia lääkkeitä ja puudutushoitoja sivutaan. Myös tärkeimpiä lääkkeettömiä hoitoja käydään läpi.\nNeuropaattisesta kivusta kärsivän potilaan käydessä avoterveydenhuollon vastaanotolla on hoitavan lääkärin tärkeä tietää myös hoitoon liittyvien eri tahojen tehtävänjako. Hoidon porrastus on jaoteltu omaan taulukkoonsa, jonka avulla tätä tehtävänjakoa on havainnollistettu.


Kommandopipo, yksireikäinen, Musta 100% Puuvilla, Mil-Tec | Karhunkaatajankauppa\nKommandopipo, yksireikäinen, Musta 100% Puuvilla, Mil-Tec\nErittäin kevytrakenteinen ja lämmin kommandopipo joka on valmistettu 100% Puuvillasta.\n100% Puuvilla on ihan parasta mitä ihoa vasten voi pukea! Se siirtää tehokkaasti kosteutta pois kohti ulompia kerroksia.\nKommandopipo on lämmin kumppani talven viimaa vastaan ulkona tapahtuvien harrastusten parissa.\nKommandopipo on lämmin kumppani talven viimaa vastaan ulkona tapahtuvien harrastusten parissa. Pipo ylettyy alhaalta aina kaulalle saakka.\nKommandopipo mahtuu myös kypärän alle mikäli sitä käytetään esim vauhtilajien yhteydessä. Asiointipipona esim pankissa käydessä tämä saattaa aiheuttaa väärinkäsityksiä.\n* 100% Puuvillaa oleva kommandopipo\n* Pehmeä ja miellyttävä ihoa vasten\n* Lämmin suoja tuiskua ja talvea vastaan\n* Toimii oivallisena naamiona peittäen näkyvää ihoa\n* Yksi koko sopii kaikille\n* Konepesu: Max +40C


Coronaria Sinikello – Taivalkoski | Coronaria\nCoronaria > Toimipaikat > Kunnan edustajana > Coronaria Sinikello – Taivalkoski\nSinikello on kodinomainen 7−10 -paikkainen mielenterveyskuntoutujien palvelukoti Taivalkoskella, jossa tarjotaan asumis- kuntoutus- ja hoivapalveluita palveluasumisen periaatteella. Sinikello on toiminut Taivalkoskella jo 20 vuotta. Sinikello sijaitsee lähellä kuntataajaman palveluita sekä monipuolisia harrastusmahdollisuuksia ja luontoa. Coronaria Sinikellon asiakkaat ovat eri-ikäisiä aikuisia ja ikääntyviä henkilöitä, joille tarjotaan ammattitaitoista tukea ja apua elämän eri osa-alueilla asiakkaan toimintakykyä tukien. Henkilökunta on paikalla arkisin kello 07.00–20.00 ja viikonloppuisin ja arkipyhinä kello 08.00 – 18.00. Yöllä asiakkaiden käytössä on turvapuhelinpäivystys.\nKuntouttava työote ja asiakkaiden osallisuuden tukeminen ovat osa henkilöstön ammattitaitoa. Asiakkaamme osallistuvat erilaisiin harrasteryhmiin sekä ovat osallisena retki- ja viriketoiminnansuunnittelussa. Aktiivinen arkielämä touhuineen, iloineen ja haasteineen ovat Sinikellon punainen lanka, jotka pitävät meidät virkeinä. Pidempiaikaisen asumisen lisäksi Sinikellossa voi käydä päiväasiakkaana tarpeiden mukaan tai vaikkapa saunassa ja syömässä. Kauttamme saa myös palvelusetelillä kotiin tuotettavia palveluita.\nVAPAITA ASIAKASPAIKKOJA VOI KYSYÄ NUMEROSTA:\n050 344 6120 / Sari Kallio\n0400 815 333 / ohjaajat


Ebike Brothers julkaisi uuden Bikelink työsuhdepyöräpalvelun! | ebikebrothers\nVeroton etu 1200€/vuosi asti\nVuonna 2021 verottaja julkaisi jotain kauan odotettua, Polkupyöräedusta tuli veroton etu 1200€/vuosi! Emme kuitenkaan tuolloin vielä päättäneet lähteä tarjoamaan laajemmin palveluita joista emme tarpeeksi vielä tienneet.\nSuunniteltuamme huolellisesti yhteistyökumppaneidemme kanssa vuoden 2021 ajan, saimme täysin uudenlaisen palvelun valmiiksi.\nPoistimme kaikki työnantajan kulut!\nTyösuhdepyöräpalvelu käyttöön jo tammikuussa\nBikelink yhdistää Myymäläketju Ebike Brothersin, Valmistaja/Maahantuoja Tunturi Oy:n ja maailman tunnetuimpien merkkien valmistajan Accell Groupin. Tällä konseptilla olemme vakuuttuneita, että pystymme takaamaan edullisimmat ehdot, luotettavimman toimituksen ja kattavimman palvelun. Käytössänne on maan paras saatavuus polkupyörille Euroopan suurimman valmistajan takaamana sekä laadukkaimmat liikkeet ja henkilökohtainen palvelu Ebike Brothersin myymälöissä. Lisäksi Tunturilla on laaja takuuhuolto verkosto Suomessa.\nBikelink palvelu takaa yrityksellesi turvallisimman ja yksinkertaisimman tavan ottaa työsuhdepyöräetu käyttöön.\nLue lisää Bikelink palvelusta tästä.


Hurrikaanit mukana pelastamassa Itämerta 30 000 euron lahjoituksella | John Nurmisen Säätiö\nJohn Nurmisen Säätiö | Ajankohtaista | Yhteistyö | Hurrikaanit mukana pelastamassa Itämerta 30 000 euron lahjoituksella\nHurrikaanit mukana pelastamassa Itämerta 30 000 euron lahjoituksella\nYmpäristöhuoltoyritys Hurrikaanit on solminut John Nurmisen Säätiön kanssa kolmevuotisen kumppanuuden ja tukee säätiön Puhdas Itämeri -hankkeita 30 000 eurolla. Hankkeissa parannetaan Itämeren tilaa vähentämällä mereen kohdistuvaa kuormitusta ja ympäristöriskejä.\n”Olemme ympäristöhuollon ammattilaisina, vanhempina ja isovanhempina nähneet hyvin läheltä, mitä ympäristöllemme ja Itämerelle on tapahtumassa. Olemme huolissamme. Itämeri tarvitsee nyt meidän kaikkien apua ja konkreettisia tekoja, jotta myös tulevilla sukupolvilla olisi mahdollisuus nauttia puhtaasta lähimerestämme”, Hurrikaanien hallituksen puheenjohtaja Karo Heino kertoo.\nItämeren yksi vakavimmista ympäristöongelmista on rehevöityminen. Rehevöityminen johtuu meren liian suuresta fosfori- ja typpikuormituksesta.\nKäynnissä olevissa Puhdas Itämeri -hankkeissa vähennetään Itämerta rehevöittäviä päästöjä leikkaamalla pistekuormitusta kunnallisilta jätevedenpuhdistamoilta ja teollisuudesta sekä vähentämällä maataloudesta tulevaa hajakuormitusta erilaisilla vesiensuojelumenetelmillä. Lisäksi säätiön hankkeissa poistetaan mereen jo päätynyttä ja sisäistä kuormitusta muun muassa hoitokalastuksella ja ruovikon niitolla sekä tutkitaan uusia keinoja sisäisen kuormituksen hillitsemiseksi.\n”Hurrikaanien missio on, että me uskomme toimivan, turvallisen ja viihtyisän elinympäristön parantavan ihmisten, yritysten ja yhteiskunnan hyvinvointia. Vastuu on meidän kaikkien, mutta sen kantaminen vaatii tekoja. John Nurmisen Säätiö tunnetaan merkittävästä panoksestaan Itämeren hyväksi. Säätiö on toiminnallaan aikaansaanut hyviä konkreettisia tuloksia ja lähentänyt eri alojen toimijoita sekä valtioita yhteen. Hurrikaanien oma missio ja säätiön tavoite tukevat toisiaan, joten päätös lähteä Itämeren suojelujoukkoihin oli helppo”, Karo Heino toteaa.\nHurrikaanit on suomalainen perheyritys, joka hoitaa muun muassa jätevesikaivojen sekä rasvan-, hiekan- ja öljynerottimien tyhjennyksiä ja vastaa saniteettipalveluista tapahtumissa ja rakennustyömailla. Yritys toimittaa päivittäin märkäjätettä jätteenkäsittelylaitoksiin ja vedenpuhdistamolle. Vuonna 2019 jätteitä toimitettiin käsiteltäväksi noin 20 000 tonnin edestä. Tämä luku vastaa painoltaan yli 1000 linja-autoa tai yli 150 sinivalasta.\nHallituksen puheenjohtaja, Hurrikaanit\n0400 962 881\nRakkaus Itämereen kannustaa toimintaan sen suojelemiseksi – Maisterin Saaristopalvelu John Nurmisen Säätiön tukijaksi Lue lisää\nEvli ja John Nurmisen Säätiö yhteistyöhön Itämeren hyväksi Lue lisää\nAnna joululahjasi Itämerelle – se tarvitsee kipeästi apuasi Lue lisää


tšekkiläinen säveltäjä ja musiikinopettaja\nVítězslav Augustín Rudolf Novák (5. joulukuuta 1870 Kamenice nad Lípou – 18. heinäkuuta 1949 Skuteč) oli tšekkiläinen säveltäjä ja musiikinopettaja. Hän opiskeli musiikkia Prahan konservatoriossa, jossa hän itse toimi opettajana vuosina 1909–1920. Novákin musiikki oli tyyliltään myöhäisromanttista. Hänen tuotantoonsa kuuluu muun muassa neljä oopperaa, kamarimusiikkia, kantaatti ja useita sävelrunoelmia. Novákia pidetään Josef Sukin ohella menestyneimpänä Antonín Dvořákin sävellysoppilaista.\nNovák varttui Jindřichův Hradecissa ja lähti sitten opiskelemaan pianonsoittoa ja säveltämistä Prahan konservatorioon. Uransa alkuvaiheessa hän sai sävellyksiinsä innoitusta Määrin ja Slovakian kansanperinteestä ja luonnosta, esimerkkinä Sonata Eroica pianolle, op. 24 (1900) ja Slovakialainen sarja pienelle orkesterille op. 32 (1903). Hänen tuotteliaimpia vuosiaan olivat 1900-luvun kaksi ensimmäistä vuosikymmentä.\nNovákin ensimmäinen ooppera oli koominen Zvíkovský rarášek (1914), joka perustuu Ladislav Stroupežnický romaaniin. Toinen ooppera Karlštejn (1915-1916, libretto Otokar Fischer) perustui Jaroslav Vrchlickýn komediaan. Hänen kaksi muuta oopperaansa, Lucerna ja Dědův odkaz eivät ole saaneet mainittavaa menestystä.\nNovákin suurisuuntainen ”syyssinfonia” Podzimní symfonie (1931–1934) vaatii ison sinfoniaorkesterin lisäksi mies- ja naiskuoron. Toisen maailmansodan aikoihin syntyivät muun muassa orkesterisarja Jihočeská suita op. 64 ja sodan kärsimyksiä kuvaava sävelruno De profundis. Novákin tunnettuihin sävellyksiin kuuluvat myös urkusooloteos Svatováclavský triptych op. 70, jonka hän myöhemmin sovitti uruille ja orkesterille, sekä kaksi balettia, Signorina Gioventù ja Nikotina. Hän sävelsi myös kuoroteoksia ja yksinlauluja.\nNovák nimitettiin 1909 Prahan konservatorion sävellyksen professoriksi. Hänen oppilaitaan olivat Eugen Suchoň, Ján Cikker, Ladislav Vycpálek, Alois Hába, Václav Trojan, Jaroslav Krombholc, Václav Štěpán, Ilja Hurník ja Vítězslava Kaprálová.\nVuonna 1945 Novák ja Josef Bohuslav Foerster olivat ensimmäiset Tšekkoslovakian kansantaiteilijoiksi nimetyt.\n↑ a b c d e f Nouza, Zdeněk: Vítězslav Novák Vltava Klasika. Český rozhlas (Tšekin yleisradioyhtiö). Viitattu 16.1.2019. (englanniksi)\nKuvia tai muita tiedostoja aiheesta Vítězslav Novák Wikimedia Commonsissa\nNoudettu kohteesta ”https://fi.wikipedia.org/w/index.php?title=Vítězslav_Novák&oldid=19356716”\nViimeksi muokattu 23. marraskuuta 2020 kello 15.11\nSivua on viimeksi muutettu 23. marraskuuta 2020 kello 15.11.


Kokemuksia myyjiltämme | Uratarinat | Nordic Sales Crew\nMiten liikuntaneuvoja Nummelasta päätyi Nordic Sales Crew:n liiketoimintapäälliköksi? Tässä hänen kokemuksia. Aitona ja alastomana. Ei kierrellä. Ei koristella. Liikunta-alalla pari vuotta työskenneltyä ajattelin myyntityöstä seuraavaa: Kuka tollasta työtä pystyy tekemään? Päädyin kuitenkin Helsinkiin opiskelemaan ja pian kaipasinkin jo uusia töitä. Päädyin uunituoreen myyntifirman Nordic Sales Crew:n haastatteluun. Olin vielä haastattelussa hyvin skeptinen, mutta ironisesti pöydän toisella puolella oli yksi taitavimmista myyntimiehistä Juuso Saarinen, joka sai minut lyömään kättä päälle tunnin taivuttelun jälkeen. Siitä alkoikin pian jo neljä vuotta kestänyt parisuhde minun ja NSC:n hirvensarvien kanssa.\nKun mietin kokemuksia taaksepäin, niin sopimuksen alainen suhteeni tämän yrityksen kanssa täyttää lähes kaikki perinteisen parisuhteen tunnusmerkit. Alkuhuumaa muistelen edelleen lämmöllä. Ensimmäiset onnistumiset myyjänä, ovelta ovelle juokseminen ennätysten toivossa, surkuhupaisat naurut pakkasessa työkavereiden kanssa ja kaikki se huoleton häröily. Honeymoon tuli kuitenkin aikanaan päätökseen ja tuli se aika, kun pitää miettiä mitä oikeasti toisesta haluaa. Matkan varrella olemme kehittäneet toisiamme ja sitä myötä suhdettamme. Olemme kokeilleet lähes kaikkia positioita vuosien varrella. Olen saanut ja antanut. Olen täysin eri ihminen kuin neljä vuotta sitten, vaikka sieluni on edelleen sama. Nyt elän arkeani liiketoimintapäällikkönä ja odotan uusia yhteisiä seikkailujamme joka päivä.\nYt. Kaikkien Koksu\nNordic Sales Crew urani alkoi vuonna 2016. Aloitin myyntiedustajan tehtävistä, jonka jälkeen etenin vastuumyyjästä tiiminvetäjäksi. Kasvatin Turun toimintaa ja olin mukana antamassa vankan perustan mahtavalle yrityskulttuurille ja työilmapiirille. Otin tehtävän nopeasti haltuun ja viihdyin työssä todella hyvin. Työ oli täydellinen vastapaino lukiolle ja ensimmäinen ajanviete, joka muistutti hyvin paljon kilpaurheilua. Parin kuukauden jälkeen etenin vastuumyyjäksi, ja keväällä 2017 tiiminvetäjäksi. Myynti sujui hyvin ja olin löytänyt uuden intohimon.\nVarusmiespalveluksen jälkeen matkustelin pari kuukautta ja olin muissa tehtävissä noin vuoden. Koronakeväänä 2020 palasin Nordic Sales Crew:lle starttaamaan uutta tiimiä Turkuun. Tavoitteena oli rakentaa uutta urapolkua isompien tehtävien parissa, ja kesän jälkeen sainkin mahdollisuuden aloittaa rekrytoijana Helsingin toimistolla.\nHyviä muistoja riittää, vaikka kuinka paljon, mutta parhaat liittyvät omien tiimien menestyksiin. Hyvien muistojen lisäksi joukkoon mahtuu myös outoja tilanteita. Outoja kokemuksia kuten työtarjouksia ja treffipyyntöjä on jäänyt hyvin mieleen. Ylpeimmät hetket liittyvät kuitenkin omien myyjien tai henkilökohtaiseen menestykseeni.\nMyös tulevaisuudessa haluan tehdä jotain merkityksellistä. Nordic Sales Crew:lla olen saanut täydellisen ponnahduslaudan sille ja monelle muulle asialle, ja haluan jatkossa suoda sen myös muille. Ala on tietysti kiinnostava, mutta tärkeämpänä pidän itse asennetta ja ajattelutapaa mitä Nordic Sales Crew:lla on opetettu. Nordic Sales Crew tuntuu perheeltä, jolta aina saa apua ja joka antaa hyvän alustan kasvulle ja menestykselle.\nSeuraavassa kokemuksia Kaken suusta. Oli 2018 kesäkuun päivä, kun tallustelin Turun jokirannassa. Törmäsin töitä tehdessäni kilpailijamme Nordic Green Energyn feissareihin, joista toinen oli tuleva Teamleaderini ja nykyinen Sanoman Kenttäpäällikkö Tero Loponen. Tero kutsui minut pienen juttutuokion jälkeen työhaastatteluun. Olin ennen tapaamista ollut pitkälti sitä mieltä, etten tule nykyistä myyntipositiotani vaihtamaan. Puheet nuorekkaasta toimintamallista ja uudenlaisesta johtamistyylistä veivät kuitenkin mukanaan. Koulun ohella toimin Turun NGE:n myyjänä kaksi vuotta.\nKuljin NSC:n koko matkan ajan mukana, kun Turusta muodostui erittäin iso ja vakituinen palanen menestyvää liiketoiminnan kehtoa. Parhaat ystävät, lukuisat työkaverit ja hyvät tarinat myyntireissuiltamme muodostuivat kulmakiviksi, jotka saivat minut jäämään firmaan. Pitkän myyntitaipaleen jälkeen siirryin uusiin haasteisiin tekemään työharjoittelua HR-puolelle NSC:n pääkonttorille Helsinkiin.Monipuoliset henkilöstöhallinnon ja rekrytoinnin tehtävät veivät miehen mennessään ja kun puoli vuotta tuli täyteen tammikuun alussa 2021, saan jatkaa harjoittelun jälkeen NSC:llä täysipäiväisenä rekrytoijana. Pidän edelleen firman kiistatonta kärkisijaa turkulaisvitsien kertomisessa.\nAloitin Nordic Sales Crew:lla tammikuussa 2020. Olin aikasemmin ollut kesätöissä kilpailevalla firmalla ja kuulin sen kautta NSC:stä paljon hyviä kokemuksia, niin päätin hakea seuraavaksi kesäksi tänne.\nHain aluksi Sanoman tiimiin myyjäksi, ja kokeilin myös Nordic Green Energyn sähkönmyyntiä ennen kuin siirryin WWF:lle tiiminvetäjän rooliin. Omasta mielestä parhaat kokemukset NSC:ltä on tullut myyntireissuilta ja kaikista yhteisestä tapahtumista mitä ollaan oman tiimin kanssa järjestetty.\nWWF on tähän mennessä ollut ehdottomasti oma lempituote, ja pandabrändiä on ollut todella kiva edustaa. Minulle tärkeimmät asiat työpaikalla on avoin kulttuuri ja hyvät etenemismahdollisuudet, ja NSC:ltä on ehdottomasti löytynyt molemmat!\nPäädyin Nordic Sales Crew:lle töihin, koska minun hyvä lapsuudenystävä Eric Moborg oli esimiehenä Freskan myyntitiimissä heinäkuussa 2018. Ericin suosituksesta otin uuden haasteen vastaan, koska sen hetkinen kesätyö postinkantajana tuntui liian rutiininomaiselta.\nMinulla ei ollut aikaisempaa myyntikokemusta, kun aloitin NSC:llä. Aluksi pääpaino oli ovelta ovelle -myynnissä ja myöhemmin mukaan tuli ständi- ja FACE2FACE -myynti. Urani alku ei ollut ruusuilla tanssimista ja kävin jopa pisteessä, jossa tulevaisuuteni NSC:llä ei ollut varmaa. Onneksi otin itseäni niskasta kiinni ja kolme kuukautta myöhemmin minut palkittiin firman parhaana myyjänä. Olin osoittanut potentiaalini vastuuta kantavana nuorukaisena ja minulle tarjottiin esimiehen paikkaa.\nMulla ja NSC:llä on lähes kolme vuotta yhteistä taivalta takana ja toivottavasti monta edessä. Tuntuu hurjalta, että nyt mulla on myyntikokemusta jokaisesta kuluttajamyynnin kanavasta, ja useasta eri tuotteesta. Minulle on myös sanottu sanat: ”Oot paras esimies kuka mulla on ikinä ollut!”\nNo, syy kyseisiin kunnianosoituksiin johtuu varmasti siitä, että minulle NSC on paljon enemmän kuin työpaikka. Me olemme perhe.


BREATHE ME.: Island life part 2\nMoikka! Lokaatio on nyt vihdoin Lontoo, täällä on flat hunting käynnissä ja neljän tytön pakolaisleiri meidän kaverin luona - yksiössä. One big happy family. Asuntotilanteesta sen verran, etta kotia ei ole vielä löydetty, mutta tilanne ei näytä ihan toivottomalta, tänään on pari odotettua näyttöä. Etsitään siis Itä-Lontoosta 4:n makkarin kämppää, Dalston-Clapton-Hackney akselilta.\nMutta nyt vielä lisää Jersey tunnelmia viimeviikolta! Tykkäilin tosta saaresta kyllä ihan superpaljon, sellainen brittien Monacohan se oli - alhaiset verot ja rikasta porukkaa. Ihania rantoja, cliffejä, pikku-satamia ja kyliä, ja niiin sininen meri, ihan erivärinen, kuin Englannin puolella.\nKymmenen päivän mittaisen visiitin aktiviteetteihin kuului siis näiden festareiden lisäksi mm. surffausta (ensimmästä kertaa - eli vauva-aalloilla mentiin), kajakointia, stand up paddle boardingia, rantsu BBQ:ta, hyvää ruokaa, saaren ympäri pyöräilyä, paikallisia nähtävyyksiä ja ihan vain rentoilua upeilla rannoilla! Säät oli jälleen kerran upeat, hellettä riitti ja rusketusta tarttui, eli uskaltaisin väittää että nähtiin Jersey kauneimmillaansa :) Jos sijaitset joko Briteissä tai Ranskassa, suosittelen lämpimästi laivailemista saarelle. Kauempaa pääsee lentämälläkin!\nposted by Eerika @ 14:13\nTunnisteet: chilling, cycling, jersey, travelling\nAnonyymi 12. syyskuuta 2012 klo 20.01\nIha maaagisia kuvia ja coolin näköne paikkka! Oli varmasti huippureissu. Oot kauniss ja nii siisti tyyl ihania vaatteita ja ootte söpö pari :) yks iha lemppariblogi täää, jtka samaan mallii!\nEerika 12. syyskuuta 2012 klo 21.13\nhuu kiitos!! tulipa hyvä mieli :)\nAnnika 1. joulukuuta 2013 klo 17.16\nJersey näyttää kieltämättä ihan erilaielta kesällä! Kai sille on annettava vielä toinen mahdollisuus lomakohteena :)


20.01.2018 klo 15:44\nEsitutkinta laajasta, useissa eri kaupungeissa toteutetusta omaisuusrikossarjasta, on nyt valmistunut.\nKuvassa on syyteharkintaan siirtyvä esitutkintapöytäkirjojen pino. POLIISI\nKaakkois-Suomen poliisi tiedotti viime marraskuussa tutkinnassa olleesta laajasta omaisuusrikossarjasta. Rikoksesta epäillyn 21-vuotiaan imatralaismiehen hallinnassa olleesta varastosta Imatralta löytyi anastetuksi ilmoitettua omaisuutta.\nTörkeästä kätkemisrikoksesta epäilty nuori mies on ollut vangittuna marraskuun lopusta lähtien. Esitutkinta on poliisin mukaan nyt valmistunut.\nTörkeän kätkemisrikoksen lisäksi miestä epäillään Puumalassa ja Ruokolahdella tehdyistä neljästä kesäasuntoihin kohdistuneista törkeistä varkauksista. Näyttöä on saatu myös Imatralla, Ruokolahdella ja Lappeenrannassa tehdyistä yhdestätoista varkaudesta. Osassa teoista miehellä on ollut rikoskumppanina 33-vuotias imatralaismies tai 43-vuotias imatralaismies.\nAnastetun omaisuuden kirjo oli melko laaja. Varkaiden mukaan lähti muun muassa mönkijä, vene, elektroniikkaa, alkoholia, ase- ja ampumatarvikkeita, työkaluja, keittiö- ja kalastustarvikkeita, kaasulämmitin, polttoainetta, verenpainemittari, karaokelaitteisto sekä golf-välineitä. Anastettua omaisuutta on viety Imatralla sijaitsevaan varastoon, josta tavarat on myyty myöhemmin eteenpäin.


Bluvegas arvostelu 2022 – Bonusta jopa 2000 euroa!\nGammix Limitedin operoima BluVegas on oiva valinta suomalaiselle pelaajalle. Sivusto on käännetty laadukkaalle suomen kielelle, ja pelivalikoimasta löytyvät kaikki suomalaisten suosimat NetEntin, Play’n Gon ja Microgamingin pelit. Mikä parasta, tällä kasinolla on Maltan pelilisenssi, joten voitoistakaan ei tarvitse maksaa veroja! Turvallisuusasiat on huomioitu hyvin. Salausjärjestelmät ja palomuurit ovat kunnossa, ja maksuissa käytetään turvallisia ja tuttuja välineitä. Asiakaspalvelu on yhden klikkauksen takana. Eniten huomiota herättää kuitenkin valtava bonustarjonta. Tervetulolahjana odottaa jopa 2000 euron ja 200 ilmaiskierroksen paketti, jota ei kerta kaikkiaan voi jättää väliin. Tutustu siis kainoon ja kahmi bonus heti mukaan!\nBluVegas tarjoaa peräti häkellyttävän tervetulobonuksen, jollaisia näkee harvoin missään ja vielä harvemmin Maltan lisenssin alla toimivilla kasinoilla. Tarjolla on kolmella ensimmäisellä talletuksella yhteensä peräti 100 % talletusbonus 2000 euroon saakka + 200 ilmaiskierrosta Starburst-peliin. High roller -pelaajille on live-kasinolla tarjolla kokonaan oma tervetulobonuksensa: 25 %:n cashback jopa 1000 euroon asti.\nTämän luulisi jo riittävän, mutta ei. Tarjolla on paljon muitakin etuja. Uskollisille asiakkaille on myös VIP-ohjelma, joka palkitsee muun muassa henkilökohtaisilla eduilla, suuremmilla nostorajoilla ja nopeammilla maksuilla.\nBonussäännöt löytyvät vain englanniksi, mutta ne kannattaa lukea läpi siitä huolimatta, jotta yllätyksiä ei pääse syntymään. BluVegasin bonuksia koskee 35-kertainen kierrätysvaatimus, joka on suoritettava loppuun ennen kuin voittorahoja voi alkaa kotiuttaa. Sama kierrätysvaatimus koskee myös ilmaiskierroksilla saatuja voittoja. Bonukseen oikeuttava minimitalletus on 20 euroa, ja bonuksen kierrättämiseen on aikaa 7 päivää.\nPelivalikoima on BluVegasin yksi parhaimmista puolista. Pelejä on todella runsaasti, ja ne ovat laadukkaita ja suomalaiseen makuun sopivia. Pelinvalmistajien joukosta löytyvät sellaiset nimet kuin Play’n Go, NetEnt, Microgaming, Evolution Gaming ja Yggdrasil. Peliaulassa pääsee siirtymään eri pelikategorioiden välillä, joita ovat hedelmä- ja pöytäpelit, jackpotit ja live-kasino. Kategoriassa ”muut” on tarjolla muun muassa bingoa ja raaputusarpoja. Pelejä voi kokeilla ensin ilmaiseksi niin halutessaan, vaikka se ei oikean rahan pelaamista korvaakaan. Peleistä löytyvät sellaiset suuret suosikit kuten Gonzo’s Treasure Hunt, Book of Dead ja Mega Moolah.\nBluVegas toivottaa suomalaiset pelaajat lämpimästi tervetulleiksi. Suomen kieli on hyvää ja sujuvaa, peleistä löytyvät kaikki suomalaisten suurimmat suosikit, ja mikä parasta: verottaja ei pääse puuttumaan voittoihin lainkaan.\nTeemana on mikäs muu kuin Las Vegas, mutta mitään suurensuurta säihkettä sivuilta ei löydy. Itse asiassa ulkoasu on yllättävänkin vaatimaton suureelliseen teemaan nähden. Se ei kuitenkaan käyttökokemusta heikennä, päinvastoin. Yksinkertaisilla sivuilla on helppo navigoida, ja pelaamisen alkuun pääsee nopeasti. Pelitilin luominen ei vie kauaa, ja kirjautuminen hoituu sittemmin salasanan ja sähköpostiosoitteen avulla. Valikoista löytyy paljon tietoa, ja ongelmatilanteita varten live-chat on yhden klikkauksen päässä sivun oikeassa alalaidassa.\nBluVegas tarjoaa aidon Vegas-kokemuksen ja suorastaan häikäiseviä bonuksia!\nBluVegas sanoo asettaneensa mobiililaitteet etusijalle, eikä tätä väittämää ole mitään syytä epäillä. Mobiilikasino on erittäin selkeä ja tyylikkäännäköinen kokonaisuus, ja sivut latautuvat todella nopeasti. Sovellusta ei tarvita laitteen muistia viemään, vaan riittää, että hallussa on älylaite, nettiselain ja toimiva nettiyhteys. Mobiilikasinolla on tarjolla kaikki samat ominaisuudet kuin pöytäversiossakin, ja tietysti myös suurin osa peleistä toimii yhtä hyvin laitteesta riippumatta.\nSuomalaisille pelaajille ovat maksuvälineistä tarjolla ainakin Visa ja MasterCard, Skrill ja Neteller, PaySafeCard sekä Trustly. Kaikki talletukset ja kotiutukset käsitellään nopeasti ja turvallisesti. Talletukset siirtyvät pelitilille heti, mutta myös kotiutukset ovat pääasiassa välittömiä (kunhan kasino on ne ensin hyväksynyt). Luottokorttikotiutukset ovat hitaimpia, ja niissä saattaa kulua jokunen päivä. Pienin mahdollinen talletussumma BluVegasilla on 20 euroa, pienin kotiutus niin ikään 20 euroa.\nBluVegasin asiakastukeen saa yhteyden nopeasti, sillä live-chatin kuvake seuraa aina mukana sivun oikeassa alalaidassa. Samasta kohtaa löytyy vaihtoehtoisesti myös yhteydenottolomake, jonka kautta voi lähettää sähköpostia silloin, kun suora yhteys asiakastukitiimiin ei tunnu luontevalta. Kiireellisemmissä kysymyksissä live-chat on kuitenkin voittamaton.\nMyös UKK-palsta tarjoaa paljon hyödyllistä tietoa, ja se löytyy heti sivun ylävalikosta. Kysymykset vastauksineen ovat suomenkielisiä ja käsittelevät pelitiliä, bonuksia, pelejä ja rahaliikennettä.\nVastuullisen pelaamisen sivut ovat vain englanniksi, eli tässä kohtaa BluVegas on valitettavasti päättänyt säästää käännöskuluissa. Tarjolla on kuitenkin monenlaista tukea peliriippuvuuden kanssa painiville. Sivuilta löytyy muun muassa mielenkiintoinen budjettilaskuri, johon voi syöttää omat tulonsa ja menonsa ja laskea niiden mukaan, kuinka paljon on todellisuudessa varaa pelata. Lisäksi löytyy keinoja rajoittaa peliaikaa, panostuksia ja tappioita, ja onpa tarjolla myös linkkejä ulkopuolisille, tukea tarjoaville tahoille. Toki suomalaisten pelaajien kannattaa hakea apua peliongelmaan sieltä, mistä sitä saa omalla äidinkielellä. Suomalaisia auttaa muun muassa Peluuri.\nUKK – BluVegas\n🇫🇮 Onko BluVegas käytettävissä suomeksi?\n📱 Onko BluVegasilla käytössään mobiilikasino?\nKyllä, pelit toimivat myös mobiilissa.\nTervetulobonuksena saa maksimissaan 2000 euron talletusbonuksen + 200 ilmaiskierrosta.\nKierrätysvaatimus on maltillinen, x35.\nEi tarvitse. Voitot ovat verovapaita.\n🤔 Onko BluVegas turvallinen?\nEhdottomasti. Sillä on Maltan pelilisenssi, ja turvallisuusasiat on hoidettu hyvin.\nUusimmatkasinot.com » Arvostelu » Bluvegas


eläke Archives - Työ Saksassa\n17. tammikuun 2021\nMikä muuttui 2021 saksassa? Saksan työ- ja sosiaaliministeriö tiedottaa aina vuoden vaihteessa, mitä muutoksia säädöksiin tulee vuoden vaihteessa. Keräsin tähän juttuun lisää kiinnostavimpia paloja työntekijälle. Aikaisemmin kerroin jo solidaarisuuslisän poistumisesta ja lapsilisien korotuksesta vuoden alusta: Mikä muuttuu 2021: Solidaritätszuschlag ja lapsilisät Lakisääteinen minimipalkka Lakisääteinen minimipalkka on 9,50 euroa 1. tammikuuta 2021 alkaen ja 9,60 euroa…\n27. elokuun 2017\nPalkka on asia, joka mietityttää monia. Tienaanko tarpeeksi? Elääkö tällä? Saako kaveri samasta työstä enemmän rahaa? Mitä kehtaan pyytää? Entä mitä kannattaa pyytää? Lähden käsittelemään kattavaa aihetta useammassa osassa. Tässä ensimmäisessä osassa koitan päästä selville erilaisista palkan osista ja lisistä, jotka vaikuttavat palkan suuruuteen Saksassa. Näitä ovat ainakin sosiaaliturvamaksut ja verotus sekä erilaiset bonukset. Brutosta…


Lääkärin työpaikka: Erikoislääkäri – kerro toiveesi | Medikumppani\nEri alojen erikoislääkärit voivat pitää kauttamme yksityisvastaanottoa yksityisillä lääkäriasemilla ympäri Suomen. Ota yhteyttä, niin kartoitetaan toiveitasi vastaava työmahdollisuus omalta erikoisalaltasi & asuinseudultasi.\nTyömäärä: Osa-aika tai kokoaika, sovittavissa toiveidesi ja kunkin toimipisteen tarpeen mukaan.\nTyöaika: Päivä, ilta ja viikonloppuvuoroja. Sovittavissa toiveidesi ja toimipisteiden aukioloaikojen puitteissa.\nLisätiedot: Työskentely tapahtuu Medikumppanin työntekijänä. Työsopimus tehdään sinun ja Medikumppanin välille, me maksamme palkkasi sekä hoidamme kaikki työnantajavelvoitteet kuten potilasvakuutuksen. Medikumppanin työntekijänä saat myös työsuhteeseen liittyviä etuja.\nTämä on hyvä mahdollisuus lähteä kokeilemaan yksityisellä työskentelyä matalalla kynnyksellä sekä kasvattamaan omaa potilaskantaasi työsuhteessa, ilman ammatinharjoittajan velvoitteita.\nKysy tarkempia tietoja, niin keskustellaan lisää!


MotoGP-viikonloppu Japanissa | Munhiekkis.fi\n27. huhtikuuta 2009 Ola\nSunnuntaina ajettiin kauden toinen MotoGP-kilpailu Motegin radalla, Japanissa. Kisa saatiin, ehkä jopa hieman yllättäen, ajettua lävitse kuivassa kelissä eikä kilpailusta puuttunut dramatiikkaa tälläkään kertaa mm. Haydenin kisa päättyi jo alkumetreillä Takahashin aiheuttaman kolarin seurauksena. Päivän ehdottomiin onnistujiin kuului puolestaan Pedrosa, joka sai aivan käsitämättömän loistavan startin 11:stä ruudusta ja nousi lopputuloksissa aina podiumille asti. Kärjessä käytiin pitkään tiukkaa taistelua, jonka kuluessa Rossi joutui antautumaan kisan voiton vieneelle Lorenzolle…hieno päivä Yamahalle siis. Huomiotta ei voi myöskään jättää kahta muuta upeaa suoritusta; Kallion nousua 17:stä ruudusta kahdeksanneksi (ollen jälleen kerran kilpailun toiseksi paras Ducati) ja Melandrin sijoittumista Kawasakilla peräti kuudenneksi.\nKallion työskentely on kyllä vakuuttavaa. Samaa ei voi sanoa Kallion tallikaveri Canepasta, joka tuntuu olevan lähinnä statistin virassa ja olisi varmasti jäänyt viimeiseksi ellei Toni Elias olisi pannuttanut ja jäänyt tämän vuoksi kierroksella jälkeen.\nSeuraava kisa käydäänkin jo viikon päästä Jerezin radalla Espanjassa, joten sohvaperunointi saa pian jatkoa.\nEdellinen artikkeliHieno debyytti Mika KallioltaSeuraava artikkeliHiilikuitua pään suojaksi


Head of Technical Operations, Orion Oyj\nIlmoituksen osoite: https://tyopaikat.oikotie.fi/tyopaikka/1265506\nFermion Oy on Orionin kokonaan omistama tytäryhtiö, jonka pääkonttori sijaitsee Espoossa ja tehtaat Hangossa ja Oulussa. Me vastaamme lääkkeen vaikuttavien aineiden kehityksestä, tuotannosta sekä myynnistä ja markkinoinnista. Etsimme nyt Fermionin toimitusketjuun vakituiseen työsuhteeseen Teknisten toimintojen vetäjää (Head of Technical Operations). Aloitus sopimuksen mukaan.\nFermionin toimitusketju vastaa tuotteiden laadukkaasta ja kustannustehokkaasta tuotannosta sekä toimitusvarmuudesta. Tuotteiden toimitusketju kattaa koko lääkeainevalmistuksen prosessin raaka-aineiden saapumisesta, valmistuksen monivaiheisten kemiallisten prosessien jälkeen pakkaamiseen ja toimittamiseen Orionille tai muille asiakkaille eli toisille lääkeyhtiöille. Toimitusketjussa työskentelee noin 250 ammattilaista. Yhteistyöverkostomme on laaja globaaliverkosto kattaen erilaiset palveluiden ja materiaalien toimittajat, jakelijat ja asiakkaat. Tekniset toiminnot -osasto vastaa molempien tehtaiden tuotantotekniikasta ja kiinteistöistä. Osaston tehtävänä on varmistaa, että tuotannon kiinteistöt, laitteet, tilat ja järjestelmät täyttävät niille asetetut laatu-, turvallisuus- ja kapasiteettivaatimukset.\nHead of Technical Operations on Fermionilla uusi tehtävä. Tässä tehtävässä vastaat Fermionin tuotantotekniikasta ja kiinteistöistä. Johdat Fermionin tekniset toiminnot –osastoa ja raportoit toimitusketjun vetäjälle. Tuotantotekniikan vastuulle kuuluu tuotannon laitteiden ja teknisten järjestelmien sekä kiinteistöjen osalta kehittäminen asiakaslähtöisesti, vaatimustenmukaisesti ja kustannustehokkaasti. Työskentelet mieluiten joko Hangossa tai Oulussa, mutta myös Espoo on mahdollinen.\nJohdat ryhmää, joka koostuu tekniikan ammattilaisista Fermionin Hangon ja Oulun tehtailla. Keskeisiä tehtäviäsi ovat mm:\n- Tuotantotekniikan työturvallisuuden varmistaminen\n- Organisaatiosi johtaminen kannustavasti ja tuloshakuisesti\n- Tuotantotekniikan luotettavuuden kehitys ja ylläpito\n- Tiimisi osaamisen kehittäminen\n- Vastuu-alueesi prosessien jatkuva parantaminen\n- Uusien tuotantotekniikoiden ja tuotantoautomaatiojärjestelmien investointien suunnittelu ja toteutus sekä käyttöönottoon osallistuminen\n- Yhteistyö tuotantotekniikkaan ja kiinteistöihin liittyvien sidosryhmien kanssa\nTarjoamme sinulle monipuolisia ja haastavia työtehtäviä kansainvälisillä markkinoilla toimivassa suomalaisessa lääkeaineita valmistavassa yrityksessä sekä mahdollisuuden itsesi ja osaamisesi jatkuvaan kehittämiseen. Työssäsi pääset kehittämään uutta toimintakulttuuria tuotantotekniikassamme. Saat myös mahdollisuuden kehittää omaa johtajuuttasi Lean leadership periaatteiden mukaisesti. Tule rakentamaan hyvinvointia asiantuntevaan joukkoomme!\n- soveltuvaa prosessitekniikan koulutusta (esim. insinööri tai DI) ja usean vuoden työkokemusta teknisissä tehtävissä\n- prosessitekniikan- ja automaatiotekniikan tuntemusta\n- esimieskokemusta ja hyvää henkilöjohtamista\n- tuloshakuisuutta ja positiivista asennetta\n- SAP-järjestelmän käyttöosaamista\n- aikaisempi Lean kokemus lasketaan eduksi\nSinulla on hyvät vuorovaikutustaidot ja haluat oppia uutta. Organisoit ja järjestelet omaa ja alaistesi työtä tehokkaasti myös paineen alla. Sinulla on kyky tulla toimeen hyvinkin erilaisten ihmisten kanssa. Olet innovatiivinen ja sinulla on ongelmanratkaisukykyä. Olet oma-aloitteinen, ennakoiva, helposti lähestyttävä ja ratkaisukeskeinen. Haluat kehittää toimintaa. Asetat selkeät tavoitteet, osaat tarvittaessa kysyä apua ja koordinoida ongelmatilanteiden nopeaa selvitystä.\nLisätietoja tehtävästä antaa Marjaana Tapio, VP Supply Chain puh. +358 50 966 3255 (soittoajat: ma 29.4. klo 9-10, to 2.5. klo 12-13 ja pe 10.5. klo 10-11)


Aika on kypsä kansainvälisille veroille | maailmantalous.net\nAika on kypsä kansainvälisille veroille Peter Wahl\nVuonna 1996 joukko YK:n kehitysohjelman UNDP:n työntekijöitä julkaisi kirjan , jossa esiteltiin kansainvälinen valuutanvaihtovero, niin sanottu Tobinin vero. Kansainvälisiä veroja koskevan keskustelun on sanottu alkaneen tämän julkaisun myötä. Kirjan ilmestymisen jälkeen keskustelu onkin saanut vauhtia. Tämä ei ole lainkaan yllättävää, sillä verot eivät ole vain yksi taloudellinen muuttuja muiden joukossa.\nKaksiulotteisen funktionsa – yhtäältä taloudellisten resurssien luominen, toisaalta inhimillisen toiminnan säätely – johdosta verot ovat avainasemassa yhteiskunnallisten prosessien muotoutumisessa. Ne ovat sallitun väkivallankäytön monopolin ohella toinen niistä pilareista, joille nykyaikainen valtio perustuu. Tällä hetkellä hallitsevan taloudellisen mallin mukaan verot ovat kuitenkin ennen kaikkea negatiivinen ulkoisvaikutus.\nUusliberaalin veropolitiikan ydinkohtia ovat verojen leikkaaminen (erityisesti liikeyrityksiltä ja rikkailta), verotuksen painopisteen siirtäminen kulutuksen verottamiseen, tiukka valtion budjettikuri, joka tähtää kustannustehokkaisiin valtion toimintoihin, sekä kansainvälisen verokilpailun edistäminen keinona pakottaa toisinajattelijat taipumaan vallitsevan uusliberaalin vero-opin toteuttajiksi.\nSeurauksena on ollut kaikkiin tulonsaajiin vaikuttava jatkuva varallisuuden uudelleenjako, yhteiskunnallisen polarisaation pahentuminen, lisääntyneet paineet julkisen infrastruktuurin yksityistämiseksi sekä hallituksen ja valtion aiempaa heikommat mahdollisuudet toimia pakottavien ongelmien edessä ja ratkaista niitä. Uusliberaalin veroideologian toteuttaminen johtaa lopulta vääjäämättä yhteiskunnan pirstoutumiseen, millä on ennalta-arvaamattomia poliittisia seuraamuksia.\nTästä johtuen veropolitiikasta ja etenkin kansainvälisistä veroista puhuttaessa kyse ei ole ainoastaan rahasta, vaan myös mahdollisuudesta saada (takaisin) poliittista liikkumatilaa ja poliittisia vaihtoehtoja. Kansallisen politiikan perinteisen välineistön käyttömahdollisuuksien ja toimintasäteen pienentyessä globalisaation määrittelemissä olosuhteissa kansainvälisessä verotuksessa piilee merkittävä mahdollisuus globalisaation itsensä säätelyyn. Ylikansalliset verot ovat tärkeä askel muodostettaessa vaihtoehtoja uusliberalistiselle paradigmalle ja korvaamaton tekijä uusliberalismin jälkeisessä maailmanjärjestyksessä. Kansainvälisten verojen legitimiteettiongelma\nDemokraattisessa kansallisvaltiossa verojen oikeutus perustuu demokraattisiin ja parlamentaarisiin käytäntöihin. Ranskan vuoden 1789 ihmisoikeuksien julistus loi normin, joka on pätevä vielä tänäkin päivänä: "Kaikilla kansalaisilla on oikeus henkilökohtaisesti tai edustajiensa välityksellä tutkia todellisen veron tarpeellisuus, siihen vapaasti suostua, valvoa varojen käyttöä sekä määrätä veron jakautumisesta, perusteista, kannosta ja pysyvyydestä” (artikla 14). Tai tiivistäen: "Ei verotusta ilman edustusta." Parlamentaarista edustusta ei tällä hetkellä ole olemassa kansallisvaltion ulkopuolella. Toisin sanoen ei ole olemassa kansainvälistä tai globaalia parlamenttia, maailmanvaltiosta puhumattakaan. Tämän vuoksi kansainvälisille veroille ei parlamentaarisen edustuksen periaatteen valossa löydy legitimiteettiä, ja tästä johtuen niille ei ole myöskään pohjaa julkis- tai kansainvälisessä oikeudessa. Tähän asiantilaan on suhtauduttava vakavasti, ja kaikkien kansainvälistä verotusta ajavien esitysten on otettava siihen kantaa. Itse asiassa mikäli ei verotusta ilman edustusta -periaate otettaisiin täydellisen sitovana, jatkokeskustelulle ei olisi edes tarvetta. On siis asianmukaista aloittaa siitä, ettei kansainvälisiä veroja voida säätää samalta pohjalta kuin miltä oikeustraditiossa normaalisti on veroja legitimoitu. Mutta on kuitenkin syytä myös muistaa, ettei globalisaatiota löydy historiallisten demokratiateorioiden perusteista. Parlamentaarisen demokratian yhteiskunta-alue on ollut ja on pitkälti edelleen maantieteelliseen alueeseen sidottu kansallisvaltio.\nSillä, että globalisaatio on ainakin suhteellistanut alueellisuuden periaatetta ylikansallistamalla talouden ja kommunikaation, on huomattavia seurauksia parlamentaarisen demokratian toimintakyvylle yleensä ja verotukselle erityisesti. Niinpä on syytä tarkastella aluksi globalisaation vaikutuksia kansallisiin veroihin. Globalisaatio ja verotus\n1800- ja 1900-lukujen aikana kehittynyt verotusjärjestelmä sai alkunsa suhteellisen suljettujen kansallisvaltioiden talousjärjestelmässä. Pääomaan ja työvoimaan kohdistuivat melko samanlaiset alueelliset rajoitukset. Kansallisella verolainsäädännöllä oli suhteellisen helppoa muodostaa kansallinen verokanta. Globalisaatio on saanut aikaan uudenlaisen tilanteen. Globalisaation taloudellinen ydin on kansallisten rajojen asteittainen väistyminen pääoman, tavaran ja palveluiden liikkeen tieltä. Mikään muu tuotannontekijä ei ole osoittanut yhtä suurta liikkuvuutta kuin pääoma. Globalisaatio on myös tarjonnut globaaleille toimijoille uusia tapoja kiertää kansallisia verovelvollisuuksia. Tämä on pienentänyt kansallisvaltioiden verokantaa. Tähän on vaikuttanut monta tekijää:\nMarkkinoiden taloudellinen vapauttaminen on heikentänyt useimpia pääomaliikkeiden sääntelykeinoja kansallisella tasolla. On myös ilmaantunut monia uusia mahdollisuuksia siirtää varoja kansallisia veroja kiertävillä tavoilla.\nValtaosa kansallisvaltioista leikkaa aktiivisesti yritysten voittoihin, pääoman kasvuun ja suuriin varoihin kohdistuvia veroja. Monet hallitukset ovat kokeneet sijoittajien verojen leikkaamisen sopivaksi keinoksi vahvistaa heidän paikallista houkuttelevuuttaan. Tällainen globalisaatioon liittyvä paikallinen kilpailu kiihdyttää alueen valtioiden välistä verojenkevennyskierrettä, joka on saamassa yhä järjettömämpiä muotoja.\nYlikansallisilla yrityksillä on keinonsa jakaa voitot ja tappiot eri alueille niin, että kokonaisverotustilanne on heille mahdollisimman suotuisa.\nYlikansalliset yritykset pystyvät myös luomaan keinotekoisia voittoja tai tappioita käyttämällä siirtohinnoittelun kaltaisia menetelmiä. Emoyhtiö voi esimerkiksi veloittaa tytäryhtiöltään poikkeuksellisen korkeita tai matalia hintoja tuotteiden osista, palveluista, patenteista ja muista hyödykkeistä.\nValtioiden sisäiset ja itsenäisinä valtioina toimivat veroparatiisit kannustavat verojen kiertoon.\nLopputuloksena on, että yhtiö- ja varallisuusveroista saatavat tulot ovat alkaneet pienentyä. Tämä on yksi kansantalouksien rakenteellisen kriisin keskeisimmistä syistä.\nKansallisvaltioita vaivaavien uusien vero-ongelmien ohella globalisaatio on tuonut mukanaan myös uusia mahdollisuuksia tehdä liikevoittoja. Jotkin näistä voitoista ovat edelleen helposti verotettavissa kansallisvaltion puitteissa, mutta suuri osa niistä sopii hyvin kansallisten verovelvollisuuksien kiertoon.\nJos jotkut kerran hyötyvät globalisaatiosta tällä tavoin, olisi loogista, että näitä voittoja myös verotettaisiin globaalisti. Saadut tulot voitaisiin käyttää ympäristön hyväksi, kehitysapuun ja muihin globaaleihin julkishyödykkeisiin [LINKKI]. Ylikansallisten yritysten kansainvälinen verotus nähdään esimerkiksi Ranskan presidentin Jacques Chiracin vuonna 2003 nimittämän niin sanotun Landaun työryhmän raportissa "normaalina vastinparina" ylikansallisten yritysten globalisaatiosta saamille hyödyille.\nGlobalisaatioon liittyvä kansallisen verokannan lasku ei ole ainoastaan taloudellinen ongelma. Tämä kehitys iskee samalla modernin valtion ja demokratian sydämeen. Demokraattinen itsemääräämisoikeus laskee, koska suvereenin valtion yhteiskunnan ylläpitoon ja ohjaamiseen tarvitsevat resurssit vähenevät. Jos julkisen talouden krooninen kriisi heikentää sosiaalista ja aineellista infrastruktuuria vielä entisestään, seurauksena on myös demokraattisen politiikan alan pieneneminen ja sen vaihtoehtojen väheneminen.\nKansainvälisten verojen voidaan näin ollen katsoa olevan demokraattisesti legitiimejä, sillä ne palauttavat demokraattiselle suvereenille – siis kansalaisille – joitain niistä mahdollisuuksista, joita se tarvitsee antaakseen yhteisössä elämiselle positiivisen muodon. Verotus ei varmastikaan ole ainoa ratkaisu niihin globalisaatioon liittyviin ongelmiin, joiden kanssa demokratian on kamppailtava, mutta se on kuitenkin demokratisoinnin keskeisin väline. Mikäli ei verotusta ilman edustusta -vaateen demokraattisesta olemuksesta ei luovuta, on globalisaation ja verotuksen välinen uusi suhde huomioitava\nVerot säätelyn välineenä\nVerojen toinen huomionarvoinen etu on niiden säätelevä funktio. Veroja voidaan käyttää kannustimina tiettyihin taloudellisiin tai sosiaalispoliittisiin tavoitteisiin pyrittäessä. Taloudellisesta näkökulmasta verot voivat palvella negatiivisten ulkoisvaikutusten eliminoinnissa tai kompensoinnissa. Ne voivat myös luoda positiivisia ulkoisvaikutuksia.\nOn kuitenkin syytä muistaa, että onnistunut säätelyvaikutus voi johtaa myös verotulojen vähenemiseen tai pidemmällä aikavälillä niiden täydelliseen menettämiseen. Jos tämä ei ole tavoitteena, tai jos verojen näkyvin seuraus on uusien negatiivisten ulkoisvaikutusten syntyminen, on pystyttävä löytämään sopiva tasapaino säätelyvaikutusten ja verokertymän välille. Myös kansainvälisiä veroja voidaan käyttää säätelyvaikutusten aikaansaamiseksi. Tällaisia voisivat olla esimerkiksi markkinoilta kokonaistalouden kannalta liiallisen likviditeetin poistava valuutanvaihtovero tai polttoaineen kulutuksen tai päästöjen vähentämiseen tähtäävä lentokuljetusvero.\nKansainvälisistä veroista saatavien tulojen korvamerkitseminen yleisesti tärkeinä pidettyihin tarkoituksiin puolestaan saattaisi vahvistaa tällaisten verojen hyväksyntää. Tästä syystä ylikansallisten verojen kannattajat puoltavat verotulojen ohjaamista ainakin alkuun YK:n vuosituhattavoitteiden edistämiseen.\nKorvamerkitsemiskäytäntö ei kuitenkaan sovi kansallisiin veroihin. Yksi kansallisen veropolitiikan perusperiaatteistahan on nimenomaan se, että verotuloja ei ennalta lukita tiettyihin tarkoituksiin. Nykyään tästä periaatteesta poiketaan tosin yhä useammin. (Esimerkiksi Saksan ekoveron tulot ohjataan sosiaalimenojen rahoitukseen. Myös Euroopan unionin jäsenmaiden maksamat tuet yhteisön instituutioiden rahoittamiseksi otetaan korvamerkityistä osuuksista kansallisista arvonlisäverokertymistä. Tanskan, Saksan ja Sveitsin kirkollisveroillakin on joitain hyvin selkeitä korvamerkitsemispiirteitä.) Tärkeimmät kansainväliset verot\nKansainvälisistä veroehdotuksista laajimmalle levinnein on taloustieteen nobelistin James Tobinin kehittämä valuutanvaihtovero. Idean juuret ulottuvat aina Keynesiin asti. Tobinin mallista ja sen lukuisista muunnelmista on tehty monia yksityiskohtaisia ja laajoja selvityksiä. Veron laillisteknisiä ulottuvuuksia on kehitetty jo niin pitkälle, että sen kaksivaiheinen muunnelma on käytännöllisesti katsoen valmis käyttöönotettavaksi. Nyt puuttuu enää ensimmäisen askeleen ottamiseen tarvittava poliittinen tahto.\nVastoin yleistä käsitystä, jonka mukaan vero voi toimia vain, jos se otetaan käyttöön kansainvälisesti, olisi sitä mahdollista soveltaa myös yksittäisessä maassa valuuttapohjaisesti. Esimerkiksi omaa valuuttaansa käyttävät Iso-Britannia, Brasilia, Intia, Ruotsi, Tanska ja Norja voisivat ottaa veron käyttöön ilman muiden maiden osallistumisen pakkoa.\nKiivaimmin valuutanvaihtoveroa on vastustanut Yhdysvallat. Yksi esityksen viehättävistä ominaisuuksista on kuitenkin se, että se ei toteutuakseen tarvitse Yhdysvaltojen osallisuutta. Tämä johtuu siitä, dollareita vaihdetaan valuuttamarkkinoilla useimmiten johonkin toiseen merkittävään valuuttaan. Jos riittävä määrä muita keskeisiä valuuttoja (esimerkiksi euro, Japanin jeni ja Iso-Britannian punta) lähtee mukaan, suurin osa dollarikaupoista kuuluu myös järjestelmän piiriin.\nMassiivisesta vastarinnasta huolimatta valuutanvaihtoveron kannattajien määrä jatkaa kasvamistaan. Heidän joukossaan ovat muun muassa Ranskan ja Kanadan parlamentit. Belgian parlamentti jopa hyväksyi vuonna 2004 aiheeseen liittyvän lain, joka astuu kuitenkin voimaan vain, mikäli muut EU-maat lähtevät mukaan. Kannattajiin lukeutuvat myös taloustieteen nobelisti Joseph Stiglitz, Saksan liittopäivien globalisaatio-tietoutta keräävä komissio, miljonäärisijoittaja ja filantrooppi George Soros, Ranskan entinen presidentti Jacques Chirac sekä Itävallan pääministeri Wolfgang Schüssel. Myös Saksan entinen liittokansleri Gerhard Schröder ilmoitti julkisesti kannattavansa veroa vuoden 2005 maailman talousfoorumissa Davosissa. Jo vuonna 2002 Saksan taloudellisen yhteistyön ja kehityksen ministeriön tilaamassa tutkimuksessa todettiin, että kaksiportainen muunnelma Tobinin verosta ei olisi pelkästään toteuttamiskelpoinen, vaan kehityspoliittisessa mielessä myös erittäin suositeltava.\nValuutanvaihtoverosta saatavat tulot olisikin ohjattava lyhentämättöminä kehitysapuun. Siten se olisi yksi maailman edistyksellisimmistä veroista: sen avulla uudelleen jaettaisiin varoja maailman rikkaimmilta markkinoilta niille, jotka apua eniten tarvitsevat – globalisaatiosta eniten hyötyneiltä siitä osattomiksi jääneille.\nSuurimpia hyötyjiä olisivat kuitenkin kasvavat (tai keskituloiset) kansantaloudet. Heidän käyttöönsä vapautuisi satoja miljardeja dollareita, jotka tällä hetkellä ovat lukittuina tuottamattomiin valuuttareserveihin. Steriloivien reserviomistusten kustannusten lasku, alemmat vaihtoehtokustannukset ja talouden tasapainottuminen voisivat tuottaa vuosittain yli sata miljardia dollaria.\nOn varsin todennäköistä, että valuutanvaihtovero voitaisiin toteuttaa lyhyellä aikavälillä muutaman maan voimin (tai jopa yhdessä maassa, esimerkiksi Norjassa). Laajemman järjestelmän toteuttaminen vaatisi luultavasti paljon enemmän aikaa.\nYksi idean kannattajien viimeaikaisista onnistumisista on Itävallan parlamentin huhtikuussa 2006 hyväksymä päätöslauselma, jossa vaadittiin hallitusta tutkimaan EU:n laajuisten verojen toteuttamiskelpoisuutta eurooppalaisten instituutioiden puitteissa ja työskentelemään tällaisten verojen käyttöönoton puolesta vaarantamatta kuitenkaan Lissabonin tavoitteita. Päätöksessä mainittiin valuutanvaihtoveron lisäksi esimerkiksi ilmakuljetuksiin, merenkulkuun ja luonnonvaroihin kohdistuvat verot. Vaikka muutkin kansainväliset verot ovat löytäneet tiensä julkiseen keskusteluun, on ensiarvoisen tärkeää, ettei valuutanvaihtoveron tavoittelusta luovuta eikä erilaisia veroja aleta kilpailuttaa toisiaan vastaan. Valuutanvaihtovero kohdistuu finanssimarkkinoiden hallitseman globalisaation ytimeen. Ilman finanssimarkkinoiden kontrollia vallitsevan uusliberaalin paradigman vaihtoehdot ovat heikoissa kantimissa. Valuutanvaihtovero ei tietenkään ole ainoa kansainvälisten finanssimarkkinoiden säätelemiseen soveltuva väline. Se voisi kuitenkin toimia ennakkotapauksena. Tämä, pikemmin kuin veron väitetty puutteellisuus, on myös syynä siihen, että valuutanvaihtovero on kohdannut niin kiivasta vastustusta. Eri instituutiot Deutsche Bankista Euroopan keskuspankkiin ovat esittäneet asiantuntijalausunnoiksi puettuja väittämiä, joissa ei pääsääntöisesti ole juuri viitattu edes veron puolustajien kirjoituksiin.\nMyös ympäristöverojen kohdalla kansainvälisen verotuksen logiikka on vakuuttava. Suuri osa ympäristöongelmista on luonteeltaan globaaleja, eikä niihin näin ollen voida tarttua vain kansallisessa viitekehyksessä. Tästä syystä myös kansainväliset rahoitusmekanismit ovat tarpeen.\nTalouden kielellä ympäristöongelma on negatiivinen ulkoisvaikutus. Toisin sanoen ympäristöongelmat aiheuttavat kuluja, joita haitoista vastuussa olevat eivät korvaa. Verojen tai maksujen avulla vastuulliset saataisiin kattamaan ainakin osa aiheuttamistaan kuluista.\nMonet ympäristön arvoista ovat sellaisia, joita kutsutaan globaaliksi yhteiseksi hyväksi tai globaaleiksi julkishyödykkeiksi. Tästä syystä niitä tulisi myös rahoittaa julkisesti. Verot olisivat tässä käteviä.\nRanska on perinyt veroa lentolipuista heinäkuusta 2006 alkaen. Veron tuotot ohjataan rahastoon, joka edistää aidsin, malarian ja tuberkuloosin vastaista kamppailua kehitysmaissa. Ranska katsoo tämän olevan yksi tapa edesauttaa YK:n vuosituhattavoitteiden saavuttamista. Myös Chilen hallitus on päättänyt lentolippuveron puolesta, ja se on myös aloittanut tarvittavat lainsäädännölliset prosessit sen käyttöönottamiseksi. Brasiliakin suunnittelee esittelevänsä lentolippuveron vuoden 2006 aikana. Lisäksi muun muassa Norja, Etelä-Korea, Kongo, Kypros, Guatemala, Guinea, Norsunluurannikko, Jordania, Luxemburg, Madagaskar, Mauritius ja Nicaragua ovat liittyneet aloitteeseen. Myös Iso-Britannia on ilmoittanut luovuttavansa tietyn määrän jo olemassa olevan lentolippuveronsa tuloista aidsin, malarian ja tuberkuloosin torjuntaa varten perustettuun rahastoon. Taustalla on Ranskan kanssa tehty sopimus, jossa Ranska lupautui vastapalveluksena tukemaan vuosituhattavoitteiden edistämiseen tähtäävän kansainvälisen rahoituslaitoksen perustamista selvittävää brittihanketta. Ranskan lentolippuveron suuruus on euro jokaista kotimaan- ja Euroopan-lentoihin myytyä turistiluokan lippua kohden. Ensimmäisen luokan ja bisnesluokan lipuista veroa peritään kymmenen euroa. Mannertenvälisten lentojen kohdalla vastaavat summat ovat neljä ja neljäkymmentä euroa. Ranskan hallitus arvioi veron tuoton nousevan jopa 200 miljoonaan euroon. Brasilian lentolippuveron on ennakoitu tuottavan 12 miljoonaa Yhdysvaltain dollaria. Chilen tapauksessa tulot olisivat viiden ja kuuden miljoonan dollarin välillä. Summat ovat siis melko pieniä. Poliittisessa mielessä nämäkin verot ovat tärkeitä, sillä ne korostavat hankkeen luonnetta pohjoisen ja etelän välisenä kumppanuutena perinteisen lahjoittaja–vastaanottaja-suhteen sijaan.\nYmpäristön kannalta näin alhaisilla veroilla ei kuitenkaan ole säätelevää vaikutusta. Edes halpalentoihin tottuneelle ei tuota vaikeuksia maksaa yhtä tai neljää euroa lisää, eivätkä bisnes- ja ensimmäisen luokan korotukset varmasti saa matkustajia matkustamaan muilla kulkuvälineillä tai olemaan matkustamatta. Kaikki yritykset korottaa veroprosenttia radikaalisti lentoliikenteen vähentämiseksi kohtaisivat ylitsepääsemättömiä poliittisia ongelmia. Ainakin teollisuusmaissa lippuvero on tasavero. Lentolippuvero ei siten sovi globalisaation säätelemiseen, ainakaan yllä mainittujen kriteerien perusteella. Sen suurin arvo onkin siinä, että ensimmäisenä kansainvälisenä verona se on keino saada jalansijaa uudelle paradigmalle.\nRanska kannattaa lentoveroista saatujen tulojen ohjaamista lääkkeidenostorahasto IDPF:ään. Esimerkiksi Brasilia on kuitenkin ilmoittanut, että se aikoo maksaa vain osan verokertymästä IDPF:lle ja varata loput kansallisiin kuluihin. Ottaen huomioon, että Brasilian lääketeollisuus tuottaa muiden lääkkeiden ohella rinnakkaisvalmisteita aidsin hoitoon, on ilmeistä, että yksi hallituksen motiiveista on kotimaisen lääketeollisuuden tukeminen. Kehitysavun näkökulmasta pohjoisen rikkaiden valtioiden ei olisi järkevää toimia samoin ja välittää epidemioiden vastaiseen toimintaan korvamerkittyjä varoja omille ylikansallisille lääkeyrityksilleen. Päinvastoin verotuloilla olisi mahdollista lyödä kaksi kärpästä yhdellä iskulla: niillä voitaisiin yhtäältä taistella epidemioita vastaan, toisaalta tukea teollistuvien maiden orastavaa lääketeollisuutta.\nPäästövero ja hiilidioksidivero\nKoska lentolippuveron säätelevä vaikutus jää pieneksi, esimerkiksi Saksan hallituksen alainen globaaleja muutoksia tutkiva asiantuntijaelin WBGU on ilmoittanut kannattavansa veroa, joka kohdistuisi lentoliikenteen kielteisiin vaikutuksiin laajemmin, meluhaitoista pakokaasupäästöihin. Yksi vanhimmista ja samalla suosituimmista ympäristöveroehdotuksista on hiilidioksidivero. Se olisi ensisijaisesti säätelevä ja tähtäisi merkittävimmän kasvihuonekaasun määrän vähenemiseen. Ilmastonmuutoksen paineen alla näytti aina 1990-luvun puoliväliin asti siltä, että hiilidioksidiverolla oli hyvät mahdollisuudet tulla virallisesti hyväksytyksi. Helmikuussa 2002 voimaan astunut Kioton sopimus kuitenkin muutti paradigmaa päästökaupoille edulliseen suuntaan. Hiilidioksidiveron torjuminen oli itse asiassa yksi Kioton sopimuksen pääfunktioista. Jatkossa tilanne saattaa muuttua. Ainakin se on varmaa, että Kioton sopimuksen supistustavoitteet – sikäli, kun ne ylipäänsä saavutetaan – eivät ole läheskään riittäviä ilmastokatastrofin estämiseksi. Toisaalta on epäselvää, millaisiksi ilmastonsuojelustrategiat muotoutuvat tulevina vuosina. Tässä voi piillä hyvä mahdollisuus nostaa hiilidioksidivero yleiseen keskusteluun.\nMyös ehdotus lentopolttoaineverosta nauttii melko suurta kannatusta. Tällaisen veron periminen kotimaan lennoilla ja Euroopan sisäisillä lennoilla ei tuottaisi mitään ongelmia. Kansainvälisillä lennoilla siihen liittyisi lainsäädännöllisiä pulmia, sillä kerosiini on vapautettu verotuksesta sadoissa kahdenvälisissä lentoliikennesopimuksissa.\nLentoväylien käyttöön, merikuljetuksiin, merenkuljetuksen päästöihin, vaarallisten tavaroiden kuljetuksiin ja tietyillä merialueilla liikennöintiin liittyen on myös tehty relevantteja veroehdotuksia. Talouden säätelyyn tähtäävät verot\nValuutanvaihtoveron ohella keskustellaan myös monista muista taloustoimintoja säätelevistä veroista, kuten monikansallisten yritysten kansainvälisestä verotuksesta. Tämänkaltaisella verolla olisi hyvin laaja pohja. Landaun työryhmän vuonna 2004 julkaiseman raportin mukaan ylikansallisilta yrityksiltä peritään vuosittain veroja noin 860 miljardia Yhdysvaltain dollaria. Vain viiden prosentin korotus lisäisi tuloja 43 miljardilla dollarilla. Teknisesti tämänkaltaisen veron periminen olisi helppoa, verotetaanhan ylikansallisia yrityksiä tälläkin hetkellä. Se olisi myös oikeudenmukaista tulonjaon näkökulmasta. Ongelmallisemmaksi asian tekee se, että veron käyttöönotto alueellisesti merkitsisi kilpailuhaittaa niille yrityksille, jotka joutuisivat sitä maksamaan, että verotulot voivat vaihdella voimakkaasti syklisistä tekijöistä johtuen ja että kaikkia tämänkaltaisia veroja kohtaan on olemassa suurta poliittista vastustusta – suurelta osin kiitos ylikansallisten yhtiöiden ja heidän poliitikoihin ja mediaan kohdistuvan lobbauksensa. Veroparatiisit ja pankkisalaisuus\nLandaun työryhmän raportissa todetaan pankkisalaisuuden sopivan täsmälleen taloustieteilijöiden negatiivisen ulkoisvaikutuksen määritelmään. Toisin sanoen pankkisalaisuudesta on haittaa. Tiukan pankkisalaisuuden maiden kanssa tehtyjä liiketoimia koskeva esitys saisi varmasti laajaa kannatusta, jos jokin hallitus saisi kerättyä rohkeutta ottaa projektin ohjat käsiinsä.\nParhaillaan käydään keskustelua myös monista muista innovatiivisista veroesityksistä, jotka käsittelevät esimerkiksi arvopaperikauppaa, osakeinvestointeja, suoria investointeja sekä verkkokauppaa.\nSatelliittien sijoittamista lähiavaruuteen tai elektromagneettisen spektrin käyttöä koskevat verot saattavat kuulostaa haihattelulta. Molemmissa on kuitenkin kyse julkisesta hallinnosta ja julkisen tilan kontrollista, periaatteessa samasta asiasta kuin pysäköintimittareiden asentaminen julkisille kaduille. Genevessä toimiva Kansainvälinen televiestintäliitto ITU perii jo maksun satelliittien rekisteröinnistä ja radio- ja tv-ohjelmien lähettämiseen vaadittavien taajuuksien jakamisesta. Nämä maksut olisivat helposti nostettavissa ja muutettavissa vuotuisiksi veroiksi.\nMikä tekee kansainvälisistä veroista kansainvälisiä?\nRanskan lentolippuvero peritään jokaisesta Ranskan alueella ostetusta lentolipusta kansallisten veroviranomaisten toimesta. Tässä mielessä se saattaa vaikuttaa vain uudelta kansalliselta verolta. Veroa kannetaan kuitenkin yhteistyössä muiden valtioiden kanssa. Johtuu ainoastaan käytännön seikoista, että se toteutetaan porrastetusti eri maissa. Ranska menee edellä, Chile ja Brasilia seuraavat esimerkkiä. Tässä siis täyttyy kansainvälisen veron ensimmäinen ominaisuus, se, että vähintään kaksi maata perii sitä yhteistyössä. Lisäksi tarkoituksena on kasvattaa lentolippuveroa soveltavien maiden lukumäärää. Ideaalitilanteessa siihen osallistuisivat kaikki maailman valtiot. Uutta on myös se, että veron tuotot korvamerkitään kansainväliseen käyttöön, tässä tapauksessa vuosituhattavoitteisiin sisältyvään aidsin, malarian ja tuberkuloosin vastaiseen työhön.\nKuitenkin vero peritään kansallisesti ja ylin valta verotulojen käytöstä säilyy kullakin valtiolla itsellään. Kansainväliset verot eivät siis välttämättä edellytä kansainvälistä organisaatiota.\nToki myös toisenlaiset, pidemmälle menevät järjestelyt olisivat mahdollisia. Veroa voisi esimerkiksi periä valtioidenvälinen järjestö, ja tulojen käyttöä koskevat päätökset voitaisiin tehdä monenkeskisesti. Tämä kuitenkin edellyttäisi huomattavasti laajempaa kansainvälistä yhdentymistä kuin mitä tällä hetkellä on olemassa. EU on käytännössä ainoana ottanut ensiaskelia tällaista syvempää yhdentymistä kohti.\nKansainvälistä verotusta ajavat monenlaiset muutosvoimat. Eri maiden kansalaisyhteiskuntien toimijoiden lisäksi Ranskan hallitus on näytellyt johtavaa roolia. Helmi-maaliskuun vaihteessa 2006 Pariisissa järjestetty, presidentti Chiracin isännöimä uusiin kehitysapumahdollisuuksiin keskittynyt kansainvälinen konferenssi oli eräänlainen läpimurto. Konferenssissa huipentui YK:n kehitysohjelman UNDP:n kymmentä vuotta aiemmin liikkeelle laittama prosessi. Aikaväli on itse asiassa varsin lyhyt, etenkin kun muistaa, että historiallisesti katsoen kansainvälinen verotus on täysin uusi ilmiö. Olihan verotus aiemmin ajateltavissa vain kansallisessa viitekehyksessä.\nLähinnä sijoittajien taholta tulevan voimakkaan hyökkäyksen alla valuutanvaihtovero on dominoinut keskustelua tähän asti. Mutta valuutanvaihtoveroon kohdistuneen poliittisen vastustuksen ansiosta myös muut verot ovat nousseet keskusteluun. Hyvä esimerkki tästä on aiemmin mainitun Saksan hallituksen alaisen WBGU-paneelin vuoden 2002 raportti, joka tarkastelee lentolippuveroa ja ympäristöpolitiikan muita välineitä.\nToistaiseksi julkaistuista tutkimuksista vaikutuksiltaan tärkein on presidentti Chiracin tilaama Landaun työryhmän raportti. Se analysoi kansainvälisten verosuunnitelmien koko skaalaa ja toimi myös pohjana niin sanotun Lula-ryhmän YK:n yleiskokoukselle vuonna 2004 luovuttamalle selvitykselle. Ranskan, Brasilian, Chilen ja Espanjan perustamassa ryhmässä on jo yli 40 jäsenmaata. Yleiskokous hyväksyi 115 maan äänin päätöslauselman, jossa vaadittiin tutkimusta kansainvälisten verojen käyttämisestä kehitysavun rahoituslähteenä. Vuosituhattavoitteiden rahoittamiseen liittyvät ongelmat kasvattavat jatkuvasti paineita sekä uusien että täydentävien rahoituslähteiden löytämiseksi. Vuoden 2005 välikatsaus, joka tarkasteli vuosituhattavoitteiden edistymistä viiden ensimmäisen vuoden aikana, osoitti, ettei asetettuja tavoitteita ole mahdollista saavuttaa kehitysapurahoituksen perinteisin keinoin. Itsepintaisimmin kansainvälisiä veroja on vastustanut Yhdysvallat. Esimerkiksi vuonna 2005 Washington vaati termin kansainväliset verot poistamista YK:n yleiskokouksen loppujulkilausumasta – ja sai tahtonsa läpi. Ranskan aloitteellisuus on kuitenkin kannattanut. Tällä hetkellä innokkaimpien maiden etujoukko viitoittaa tietä ja etenee odottamatta maailmanlaajuisen konsensuksen syntymistä. Esimerkiksi Pariisin konferenssissa muodostettiin kehitysrahoituksen uusia mekanismeja pohtiva työryhmä. Ryhmän jäsenkunta on paljon laajempi kuin lentolippuveroon jo sitoutuneet maat, ja siihen kuuluu jo 39 valtiota (muun muassa Belgia, Espanja, Etelä-Afrikka, Etelä-Korea, Intia, Iso-Britannia, Itävalta, Meksiko ja Saksa). Tämä institutionaalinen perusta on suunniteltu varmistamaan prosessin jatkuvuus. Ryhmä on myös avoin kansalaisyhteiskunnan edustajille. \nAsianmukaisesti suunniteltuja kansainvälisiä veroja voidaan käyttää säätelyn välineinä siinä missä kansallisiakin veroja. Kansainväliset verot antaisivat päätöksentekijöille uuden keinon globalisaation hallintaan, ja niiden hyväksyminen olisi askel kohti demokraattisempaa ja oikeudenmukaisempaa globalisaatiota. Verojen toisen perusfunktion, varojen keruun, ansiosta kansainvälinen vero voisi myös luoda uusia poliittisia mahdollisuuksia. Esimerkiksi YK:n vuosituhattavoitteiden rahoittaminen ilman epätavanomaisia rahoitusmekanismeja on käytännössä mahdotonta. Kansainvälisiin veroihin kohdistuva poliittinen vastustus on myös otettava huomioon. Uudet verot ovat vastoin ajan henkeä, jossa kaikki verot tavallisesti nähdään pelkkinä negatiivisina ulkoisvaikutuksina. Tässä mielessä keskustelulla kansainvälisistä veroista on myös tärkeä sosiopoliittinen ulottuvuus: se auttaa korvaamaan laajalle levinneen veroja lähtökohtaisesti vastustavan ajattelumallin demokraattisesti valistuneemmalla lähestymistavalla.\nSaksalainen filosofi Arthur Schopenhauer on sanonut: "Jokainen hyvä idea käy läpi kolme vaihetta. Ensimmäisessä se julistetaan typeräksi, toisessa sitä vastustetaan kiivaasti ja kolmannessa se pannaan täytäntöön." Idea kansainvälisistä veroista on parhaillaan jossakin vaiheiden kaksi ja kolme välillä.\nPeter Wahl on kansainväliseen rahoitusjärjestelmään perehtynyt tutkija ja yksi Saksan Attacin perustajista. Teksti on alun perin julkaistu Social Watch 2006 -raportissa.\nValuutanvaihtoveroa käsittelevän osuuden kirjoittamiseen on osallistunut myös Sony Kapoor.\nSuomennos Lasse Poser\n ul Haq, Mahbub et al (1996). The Tobin Tax: Coping with Financial Volatility. Oxford University Press.\n Ryhmän jäsenmäärä on artikkelin kirjoittamisen jälkeen noussut jo yli neljänkymmenen. Suomi liittyi jäseneksi keväällä 2007 (suom. huom.).\nTalouden paikat: RahoituskeskusLentokoneParlamentti LATAA ITSELLESI JOKA KODIN TALOUSAAPINEN!


Puhelin kourassa metsään - Stora Enso\nEtusivu / Puhelin kourassa metsään\nTunnustan olleeni ensin hieman skeptinen, kun latasin puhelimeeni minulle ensimmäistä metsänomistajan älysovellusta, Stora Enson eMetsä mobiili -applikaatiota. Kuka tarvitsee taskuunsa metsäsuunnitelmaa, kun ei sitä päivittäin lueta kuitenkaan?\neMetsä Mobiilin käyttöohjeet ovat yksinkertaiset ja itse sovelluksen löytäminen sovelluskaupasta (vaikka ladataan kaupasta, niin ei se tässä tapauksessa maksa mitään) sekä sen lataaminen kävi muutamassa sekunnissa. Kaukana ovat ne ajat, kun piti hikoilla romppujen ja lisenssinumeroiden kanssa tietokonesovellusten asennuspuuhissa. Sitäkin hommaa on tullut viime vuosituhannella tehtyä ihan atk-tukihenkilönä. Peukalohangallinen asennuskorppuja ja niitä syötettiin koneen kitaan kuin euroja pajatsoon. Ei puhettakaan, että käyttäjä itse olisi asennuksesta selvinnyt.\n”Käytön nopeus tekee mobiilisuunnitelmasta verkkopalvelua etevämmän”\nSovelluksen asennuksen jälkeen onkin vaikein hetki eli ensimmäinen kirjautuminen. Kirjautumiseen tarvitaan Stora Ensolta saatu eMetsä tunnus: sähköpostiosoite ja salasana. Niinhän siinä kävi, etten muistanut salasanaani oikein (melkein muistin, vain kaksi numeroa oli hukassa) ja oli tilattava uusi. Lohduttavaa, kun kerran sisään pääsee, enää ei tarvitse erikseen kirjautua. Käytön nopeus tekee mobiilisuunnitelmasta verkkopalvelua etevämmän. Jatkossa riittää sormen näpäytys puhelimen kuvakkeeseen ja suunnitelma latautuu näkyviin. Älypuhelinhan meillä useimmilla on jo kourassa valmiina.\nVarsinainen yllätys olikin sinänsä vanhan ja tutun metsäsuunnitelman koukuttavuus. Puhelimella on helppo ja miellyttävä (toinen yllätys) tutkia oman metsän tietoja. Metsässä puhelimen navigointiominaisuus näyttää aina oman sijainnin, on helppo tarkkuuttaa oman silmän näkymää metsäsuunnitelman tietoihin. Hieman pusikoitunut rajalinjakin löytyi nyt helposti. Mokoma värkki koukuttaa metsänomistajan, minun tapauksessani jopa niin pitkälle, että puukauppa alkaa olla allekirjoituksia vaille valmis.


Varastopäällikkönä vastaat Sipoon tuotevarastosta ja sen kuljetustoiminnoista. Johdat operatiivista toimintaa ja vastaat turvallisuudesta, laadusta, toimitusvarmuudesta, toimitusehtojen toteutumisesta ja hukan vähentämisestä.\nToimit esimiehenä kuudelle tiimiläisellesi, jotka vastaavat varaston ja kuljetustoimintojen työn päivittäisestä johtamisesta. Turvallisuus ja hyvinvointi ovat meillä ensisijalla ja on tärkeää, että sinulla on kiinnostusta ja kokemusta hyvän työympäristön luomiseen. Vastaat tiimisi henkilöstösuunnittelusta, rekrytoinneista ja laadukkaasta perehdyttämismallista.\nHuolehdit, että tuotevaraston toiminta noudattaa lainsäädännön ja Arlan laatu-, tuoteturvallisuus-, työturvallisuus- ja ympäristöstandardeja. Vastuullasi on tiimisi ja koko varastohenkilökunnan osaamisen varmistaminen ja kehittäminen.\nTehtäväsi on kehittää varaston toimintaa niin että se näkyy koko toimitusketjumme tärkeimmissä mittareissa; toimitusvarmuudessa, turvallisuudessa, laadussa ja kustannustehokkuudessa. Edistät Arla Suomen vastuullisuusohjelmaa ja kestävän kehityksen tavoitteita.\nKommunikoit säännöllisesti mittareiden kehityksestä omalle tiimillesi. Varmistat, että häiriöiden ja reklamaatioiden juurisyyt etsitään ja ne ratkaistaan systemaattisesti. Kannustat ja opastat kustannustehokkaisiin ja Lean-periaatteiden mukaisiin toimintatapoihin.\nOlet avainasemassa ylläpitämässä ja kehittämässä yhteistyötä niin Arlan sisäisten sidosryhmien kuten tuotannon, suunnittelun ja myynnin kuin ulkopuolisten kumppaneiden (mm. keräily, kuljetusliikkeet, terminaalit) kanssa.\nSinulla on merkittävä rooli logistiikan toiminnan suunnittelussa niin operatiivisella kuin strategisellakin tasolle. Vastuullasi on tukea eri hankkeiden, kuten CAPEX-projektien, läpiviennissä.\nRaportoit logistiikkapäällikölle, jota sijaistat tarpeen tullen.\nRoolissa menestyminen edellyttää halua esimiesroolissa työskentelyyn ja ymmärrystä ihmisten johtamisesta. Sinulla on hyvä organisointikyky ja suhtaudut joustavasti muuttuviin tilanteisiin. Sinulla on hyvät valmiudet johtaa niin itseäsi kuin tiimiäsi. Johtamistyylisi on luottamukseen perustuva. Olet hyvä pilkkomaan tavoitteet pienemmiksi toimenpiteiksi ja johtamaan näin isoa kuvaa. Etsimämme henkilö on kartuttanut muutaman vuoden kokemusta sekä esimiehenä että logistiikan parissa työskentelystä. Arvostamme logistiikan korkeakoulututkintoa.\nTehtävän hoitamista tukee SAP-, Astro- tai muun varastonhallintatyökalun hyvät hallintataidot. Edellytämme sujuvaa suomen ja englannin kielen taitoa. Aiempi työskentely elintarviketeollisuudessa tai muulla vastaavalla teollisuuden alalla helpottaa tehtävän haltuunotossa. Etsimme proaktiivista ja kehityshakuista henkilöä, joka uskaltaa haastaa nykytilanteen ja vie aloitetut projektit maaliin asti.\nTarjoamme sinulle merkityksellisen ja innostavan työn, joka tarjoaa myös haasteita ja mahdollisuuden kehittyä.\nTyömme kohti hiilineutraalia maitoketjua jatkuu kaikilla osa-alueilla liiketoiminnassa. Vuonna 2020 olemme muun muassa täydentänyt kuljetuskalustoa ensimmäisellä pelkästään biokaasua polttoaineenaan hyödyntävän kuorma-autoa, joka huolehtii tuotejakelusta asiakkaille pääkau-punkiseudulla. Olemme uudistaneet tuotepakkauksia vähentämällä muovin määrää ja suoritta-neet yhdessä maidontuottajien kanssa Climate Check -ilmastokartoitukset, joilla selvitetään maitotilojen hiilidioksidipäästöjen lähteet ja suuruus sekä annetaan täsmäratkaisuja päästöjen vähentämiseksi. Lue lisää https://www.arla.fi/yritys/vastuullisuus/\nArla Oy on paikallinen meijerialan suunnannäyttäjä ja osa maidontuottajien omistamaa kansain-välistä Arla Foodsia. 450 suomalaista maidontuottajaamme sijaitsevat kaikkialla Suomessa aina Kolarista Ylivieskaan ja Inkooseen. Olemme reilu ja rehti kumppani niin tuottajille, asiakkaille kuin henkilöstölle. Tarjoamme luonnollisia makuja ja innovatiivisia tuotteita Suomesta sekä maailmalta päivän jokaiseen hetkeen. Suomessa meitä työskentelee noin 350 henkilöä, toimi-tusketjusta markkinointiin ja tuotekehityksestä logistiikkaan.


Matkaohjelma - Elämysten Etelä-Korea - Kiertomatkat - OK-Matkat - Ohjelmalliset kaupunkimatkat\nOK-Matkat - Ohjelmalliset kaupunkimatkat Kiertomatkat Elämysten Etelä-Korea Matkaohjelma\n1. pv (su) ja 2. pv (ma) Tervetuloa Souliin\n3. pv (ti) Uutta ja vanhaa Soulia\n4. pv (ke) Silla-dynastian Gyeongju\nLähes tuhat vuotta kestäneen Silla-dynastian valtakausi on jättänyt jälkipolville merkittävän kulttuuriperinnön. Kahden tunnin junamatka Soulista dynastian pääkaupunkiin Gyeongjuun tuo sinut keskelle buddhalaisen taiteen mestariluomuksia. Kuninkaalliset haudat, buddha-patsaat, pagodat ja temppeleiden jäänteet todistavat täällä kerran kukoistaneesta kulttuurista. Perillä nautimme lounaan.\n5. pv (to) Bulguksan temppeli ja Seokguramin luola\nAamupäivää vietät leppoisasti omaan tahtiin. Yhteisen lounaan jälkeen jatkamme Gyeongjuun tutustumista. Päiväämme viitoittaa buddhalainen taide, jonka mestarillisia luomuksia tutkimme torstain retkellä. Bulguksan temppelialueen kauniisti puuleikkauksin koristellut rakennukset, temppelipihat ja kiviset kaarisillat lepäävät satumaisen puutarhan keskellä.\n6. pv (pe) Busanin markkinoilta Jejun saarelle\nMatka jatkuu kohti Korean toiseksi suurinta kaupunkia Busania. Antaudumme hetkeksi vilkkaan satamakaupungin vilskeeseen ja vierailemme kuuluisilla Jagalchin kalamarkkinoilla. 1800-luvun lopulla perustetut markkinat ovat itse asiassa yksi Busanin tunnusmerkeistä. Tuoreiden merenelävien ohella tarjolla on myös kuivattua kalaa ja erilaisia kalaherkkuja paikan päällä nautittavaksi. Ennen yhteistä lounasta käymme vielä värikkäillä Gukjen markkinoilla.\n7. pv (la) Itä-Jejun ihmeitä\nTänään tutuiksi tulevat lumoavan saaren itäosat. Jejulla liikuttaessa meri on aina lähellä. Kierroksen alkajaisiksi pistäydymme valkohiekkaisella Woljeongrin rannalla, jota turkoosinsininen meri huuhtelee. Japanilaisten ama-sukeltajien vastine Jejulla on edelleen elinvoimainen haenyeo-perinne. Korealaisiksi merenneidoiksikin kutsutut naisukeltajat tuovat merenpohjasta äyriäisiä, simpukoita, merikorvia ja merilevää. Sukeltajlla ei ole happilaitteita, he pystyvät pidättämään hengitystään kahdesta kolmeen minuuttiin. Sukeltavat naiset ovat olleet yhteiskunnallisesti aktiivisia, niinpä osittain haenyeo-perinteen ansiosta naisten asema Jejulla on vahva. Vierailu Haenyeo-museossa valottaa tämän mielenkiintoisen perinteen syntyä ja nykytilaa.\n8. pv (su) Etelä- ja Länsi-Jeju\nTutkimusretkemme kuljettaa meidät saaren keskiosien halki Jejun etelärannikolle. Päivän ensimmäinen käyntikohde saa mielen herkistymään. Cheonjeyeon-vesiputouksen vedet ryöppyävät 22 metrin korkeudesta alas lampeen, jossa ne rauhoittuvat. Tarun mukaan taolaiset keijut kävivät täällä kylpemässä. Seitsemän taolaisen keijun mukaan on nimetty koristeellinen punainen kaarisilta, jolta voit ihailla näkymiä saaren keskiosaa hallitsevalle Hallasan-vuorelle. Jejun korkein vuori kohoaa lähes 2000 metrin korkeuteen.\n9. pv (ma) Jejulta Souliin\nVielä on hetki aikaa nauttia Jejun uskomattomasta luonnosta. Halutessasi voit lähteä kävelyretkelle sammuneen tulivuoren kukkulalle tai voit viettää aikaa Jejun kaupungissa. Puoliltapäivin kokoonnumme yhteiselle lounaalle ennen kuljetusta Jejun lentokentälle. Illaksi saavumme Souliin ja majoitumme jo tutuksi tulleeseen Center Mark -hotelliin.\n10. pv (ti) Kahden maailman rajalla\n11. pv (ke) Näkemiin Soul\nMatkaohjelmaan sisältyy kävelykierroksia, matka edellyttää normaalia liikuntakykyä. Kiertomatka vaatii toteutuakseen minimiosallistujamäärän. Matkaohjelma ja lentoaikataulu sitoumuksetta. Matkaan sovelletaan lisä- ja erityisehtoja.